
Sva prava pridržana 


TEZI SLUČAJ 


Štijef i Katica bili su već treću 
godinu oženjeni. To znači, da su 
imali i svoj dom. 

Doduše, na domu je manjkalo još 
koješta. Izvana nije još bio* ožbukan, 
a i unutri bi još trebalo svašta na- 
baviti. Na primjer ormar, pa tanju- 
re, pa svijetiljku i uru. No tko bi 
danas pitao za takove sitnice. Glav- 
no je, da su imali jedan drugoga, a 
oba zajedno svoju malu Jagicu, ko- 
ja svega toga i onako još nije tre- 
bala. 

Pa kada nije trebala Jagica,, nisu 
trebali niti oni. 

No jedno im je ipak svima manj- 
kalo. 

Manjkala im je krava. 

Kada bi imali kravu, bila bi im 
kuća puna. Bilo bi i hrane i đubra 
za ono malo zemljice oko kuće. 

No to, što im je manjkalo, nije 
bila obična krava. Bila je to naro- 
čita, jedinstvena kravica, kakovu su 
si štijef i Jagica zamišljali. Jer 

imati kravu, bolje rekuć kravetinu 
sa lošim imenom, izbočenim kuko- 
vima, krivim nogama i zlim pogle- 
dom, više je nevolja nego blagoslov. 
Posao oko takove krave težak je i 
gadan, a mlijeko ne sladi. 

Dakle, u prvom redu, kravica bi 
se morala zvati Jagoda, jer ni je- 
dna Jagoda nije zla. Zatim bi na če- 
lu morala bezuvjetno imati bijelu li- 
su. Lijepu bijelu lisu poput zvijezde. 
A oči bi morala imati blage, vesele 
i smeđe poput baršuna. 

Onda bi to bila kravica, za kojom 
bi se plakalo, ako bi — nedaj Bože 
— parnula. 

Pa eto. 

Sveti Antun učinio je svoje. 

Iz Amerike se je javio štijefor 
brat, koga su bili za ženidbenoga 
kuma zapisali, i poslao je kao že- 
nidbeni dar dvadeset i pet dolara. 
Istom treče godine sjetio se je, eto, 
bratac, i obdario ih je. Pa ništa zar 
to. Glavno je, da se uopće sjetio. 

A Bog zna, nije li kroz čitavo to 
vrijeme morao sebi otkidati, da 
uštedi tu svotu. 

Siromah! 

Katica je procvala. 

I štijef. 

Bilo jutro ili večer, oni razgovara- 
ju o Jagodi. Jer oni će tražiti tako 
dugo. dok ne nađu bas Jagodu. Če- 
kajući sajam, razgledaju malu pra- 
znu štalicu a svaki dan nešta u njoj 
popravljaju. Sad jasle, nisu dosta 
zgodne, sad opet karika za uže ne- 
zgodno leži. Kod strica Miška je 
krava baš na takovoj karici izbila 
oko, kada je mahnula glavom, da 
se obrani od muha. 

No konačno je ipak bilo sve u re- 
du, a došao je i dan velikoga sajma, 
koji će se održati u bližnjem gradu. 

Noć pred sajam jednostavno su 
probdjeli. Ta tko bi spavao sa ta- 
kovim mislima. Katica nije mogla 
ići na sajam, jer komu će ostaviti 
malu Jagicu? Zato je već po stoti 
put štijefu opisala, kako Jagoda 
ima izgledati, i po stoti ga je put 
upozorila na trikove prodavača, ko- 
jima ne smije nasjesti. 

A kada zvijezde problijeđiše, za- 

puti se štijef na sajam, praćen Ka- 
tičiuim blagoslovom. 

Sajam je bio živ i obilan. 

U dugim se redovima nizalo bla- 
go, da ga je bila milina pogledati. 
Rika uznemirenih životinja ugodno 
je golicala štijefove uši i on je raši- 
renih nosnica požudno udisao ljetni 
zrak, zasićen, životinjskim vonjem. 
Premda bi se već kod prvoga pro- 
davača najradije upustio u razgo- 
vor, ipak se pritajio i tobože nemar- 
no prolazio sajmištem. Katica je 
kazala, da je bolje pritajiti se, dok 
ono pravo ne dođe, jer ako u njemu 
otkriju kupca, sa svih će strana na- 
valiti na njega kao kuga i prevariti 
ga u tren oka. 

Prolazi štijef tako na oko nemar- 
no sajmištem, prolazi kraj pečenja- 
ra i čarobnjaka, pa i kraj vrtuljka, 
samo da se bolje pritaji. A onda se 
opet vraća među blago i siječe oči- 
ma ispod obrva lijevo i desno. 

Jagode nema pa nema. 

To jest, bila bi. Bilo bi ih i više, 
ali ni jedna nema na čelu bijelu lisu. 
A bez liše ne smije dognati kravu. 


jer krava bez zvijezde među rogovi- 
ma samo je pol krave, samo četvrt 
krave. To uopće nije krava. 

Tad mu najednom nešto pred oči- 
ma zabljesnu. Na putu baš pred 
njim, iskrsla je zvijezda. A pod zvi- 
jezdom dva krupna vesela oka, sme- 
đa poput baršuna. 

»Jagoda, strijela te Božja ubila, 
ideš natrag«, viče kraj njega čo- 
vjek i dohvativši odbjeglu kravu za 
rogove, vuče ju natrag u red. 

štijefu klecnuše koljena, a srce 
mu stade burno udarati. 

Prilazi bliže i znalačkim okom 
promatra mladu kravicu. 

A baš je kao stvorena za njega. 
Vime .oblo i punašno, noge lijepe i 
ravne, hrbat ravan i nježno spram 
repa svinut, prsa široka i jedra, a 
bokovi obli kao jastučići. 

K svemu tomu, između rogova bi- 
jela zvijezda i tako pravilna, da si 
čovjek ljepšu ne može zamisliti. 

Kraj takove je situacije pogodba 
bila brzo sklopljena, četiri se puta 
sudariše žuljavi dlanovi, a peti puta 

prodavačevi prsti obuhvatiše štijefo- 
vu ruku i zadržaše je. 

Pogodba je sklopljena. 

Uz litru vina za likovo, hvali pro- 
davač pod šatorom Jagodu do nebe- 
sa, a štijef mu povlađuje. Sada se 
više ne treba sustezati, kada je kra- 
va njegova. 

Sunce pali podnevnom žestinom i 
raspršuje sajmištem vonj govedske 
balege. Prodaja je dosegla svoj vr- 
hunac i na sve se strane sudaraju 
teški dlanovi, broji se novac i pije 
likovo. Krčmari čestitaju kupcima, 
da ih udobrovolje i na trošak nago- 
vore, a kupci i prodavači zadovolj- 
no se smiješka ju, promatrajući bla- 
go znalačkim okom. 

Tada se štijef sjeti Katice. 

Zar da ona čeka, dok je njegovo 
srce puno radosti? Zar nije već po 
stoti put izletjela na cestu, premda 
znade, da on još ne može stići. Ka- 
ko će Jagodu sa svih strana ogleda- 
vati, kako će ju gotovo pobožno za 
konop primiti i svečano u štalu uve- 
sti! 

I kako će divno biti, kada će joj 
pripovijedati, da bi ju možda bio i 
pregledao, kad mu ne bi najednoč, 
pred očima iskrsla bijela zvijezda. 
Još će on to malo i uveličati, samo 
da bi se Katica više začudila. Jer 
nitko se na svijetu ne zna tako div- 
no čuditi kao Katica. I sigurno će 
tvrdo zaključiti, da je Jagodi sam 
Bog naredio da se od stupa otkine, 
samo da bi ju štijef opazio. 

Sjetivši se svega toga, štijef se 
otrgnu od šatora i uzevši u ruku 
konop, pogna Jagodu cestom. 

II. 

Nekoji se dani otežu kao crijevo. 

Radiš sve kao obično, pa ipak si 
sa svim poslom gotov ranije no obič- 
no. 

A onda ne znaš što bi. 

Katici je takav dan upravo danas 
osvanuo. Već je davno sve dnevne 
poslove obavila, a onda se latila i 
nepotrebnih, samo da vrijeme utuče. 

No badava. Vrijeme joj plazi kao 
balavi puž, a sunce je — rekla bi — 
uvijek na jednom mjestu. 

Izlazi na cestu i rukom natkrivši 
oči, gleda spram grada. No cesta je 
pusta i nijema, kao da su njome 
Tatari prošli. 

Odlazi u povrtnjak i okapa. 

Ulazi u štalicu i po stoti puta sve 
promatra. Sve je u najboljem redu, % 
pa ipak sve rukom dodiruje. Kao da 
miluje. 

Izmolila je krunicu za sretan kup, 
a onda stade hraniti Jagicu, priča- 
jući joj o velikoj dobroj Jagodici, 
koja će Jagici dati mlijeka, da bude 
zdrava i jaka. A kada Jagoda dobi- 
je tele, onda će majka kupiti Jagi- 
ci divni crveni pokrivač, da se ne bu- 
de po zimi morala pokrivati sa sta- 
rim tatinim kaputom, koji zaudara 
po svemu, samo ni po čemu dobrom 
i ugodnom. 

Jagica sluša, pa kao da razumije, 
okreće glavu spram prozora. Puna 
slutnje da dijete nesvjesno osjeća 
očevu blizinu, trči Katica opet na 
cestu. 

I gle! 

U daljini se rodi oblak. 

Sivi, teški, lijeni oblak prašine, 
kakav mogu podići samo troma go- 
vedska kopita. Lagano plazi bliže, 
držeći se ceste, kao jedva čekajući 
da opet na nju legne 1 . U njem se već 
razaznaju tamnije točkice, koje se 
u neredu sporo pomiču. 

To su goveda. 

»Idu! Idu! .agica, dijete, idu«, vi- 
če Katica istrčavši na sredinu ceste. 
Onda se zagrcnu, zašuti i obim 
rukama pritisnu srce. 

Već se čuje i potmula rika. Jedno 
se govedo jogunasto iz čopora iz- 
dvojilo' i potrčalo preko ceste. 

»Da to nije...« sjeknu Katičinim 
mozgom, a na usnama joj zatrepti 
sretni posmjeh. 

No — nije bila Jagoda. 

Na raskršću krenu blago što na 
lijevo što na desno, ali ravno ne 
krenu baš ni jedno. 

Baš ni jedno... 

Tek... 

Iz oblaka prašine, koji je već li- 
jeno lijegao na cestu, izdvojio se čo- 
vjek. 

Sporo i nevoljko je koracao obo- 
rene glave, a ruke su mu mlohavo 
visjele. U desnici je držao smotano 
uže. 

»štijef«... prepozna ga Katica. 

»Ali — zašto se tako vuče?« 

»I — gdje mu je Jagoda?« 

»Baš je lud«, nasmija se u duši. 
»Nije našao Jagodu, pa nije ništa 
ni kupio. A sada se boji da će se 
ona žalostiti. Hahaha! Ne pozna on 
svoju Katicu. Ta još će ga i pohva- 
liti, da nije nasjeo prodavačima i 
kupio što ona ne voli!« 

»Ta makni te štake i požuri se«, 
nasmija mu se ususret, da ga ohra- 
bri. 

No štijef se i dalje vukao, kao da 
nosi neki strašni teret. 

I nije ju niti pogledao. 

»Štijef!«... 

Ušao je u kuću kao mrtvac i sjeo 
na klupu. Bio je mršav i star, a 
mutne oči kao da su mu zamirale 
u užarenim vjeđama. 

»Govori, štijef, govori!« ciknu 
Katica i kleknu vši pred njim stade 

ga obim rukama tresti, kao da se 
boji, da će joj sad umrijeti. 

Tad uđe u štijefove oči nešto ži- 
vota i on poče. Isprva na prekid i 
jedva čujno. A onda sve jače, no 
ipak svladavajući se, da u plaču ne 
.zagrcne. 

Da, eto, Jagode nema. 

To jest bila je, ali je sada nema. 

Eto, kupio ju je... 

I to baš Jagodu... 

Divnu Jagodu, sa bijelom zvije- 
zdom na čelu. Noge su joj bile kao 
u srne, a oči velike, vesele i sme- 
đe. Smijala mu se s tima očima još 
onda, kada ju je napajao... 

A vime joj je bilo punašno i oblo, 
sa malim ružičastim jagodicama... 

Pognao ju je cestom ne misleći 
ništa. 

To jest, da, mislio je na nju, na 
Katicu. Kako će Jagodu milovati i 
svečano ju, kao kraljicu, u štalu 
uvesti... 

I onda je najednom, na zaokretu 
pred njim iskrsao oblak. Trublja... 
staklo... kotači velikog automobila. 

crnog kao avet. Preplašeni skok Ja^ 
gode, neki zvuk kao< kada rukom u 
nešto mekano udariš, prasak i kao 
neki uzdah... 

Sve je trajalo sekundu. Možda i 
pola sekunde, a možda uopće nije 
ništa ni bilo. 

Jer uistinu, na cesti nije ničega 
ni bilo osim Jagode, koja je polom- 
ljenih nogu tužno u prašini ležala... 

'Da, eto, tako je bilo. 

Možda to i nije b : o- automobil, ne- 
go sam živi vrag koji je cestom ju- 
rio. 

Jer se od prašine nije gotovo ni- 
šta moglo ni vidjeti... 

Jagodu su odmah zaklali. 

Da se ne muč . 

Neđaj Bože, nije ju on klao, već 
drugi koji su naišli. I prodali su je 
mesaru. 

Eto, tu su novci... 

Sobom se prosu šaka papira i ko- 
vine... 

I nitko ih nije podigao. 

Jer su Katičine ruke grčevito gr- 
lile š tijela, a njegove su nemoćno 
počivale na'Katičinoj glavi. 

Na praznoj je štalici vjetar zalu- 
pio' vrata... 

III. 

Pero Grebec, nazvan Pero Općina, 
bio je općinski pisar. Pisar biti ne 
znači mnogo. No ako se to zvanje 
znade iskoristiti, onda može i mno- 
go značiti. 

šta je Peio u općini radio, o to- 
me svijet nije mnogo znao. No eto, 
Magdi Pernićevoj napisao je zbog 
sinove vojske takvu molbu, da se 
doduše jedva od zatvora spasila, do- 
kazavši, da je nepismena, a sastav- 
ljača molbe da ne pozna. No za 
mjesec dana vratio se sin kući, jer 
su mu tobože našli da boluje na plu- 
ćima. 

»Da«, veli Perq, »morali su mu 
neku bolest naći, kad su ga i onako 
morali otpustiti, jer ih je on o zid 
pritisnuo sa onom molbom«. 

A eto, Joška Kebra spasio je od 
zatvora zbog šumske štete pred sa- 
me izbore, jer je ravno ministru 
napisao takovu amnestiju za Joška, 

da je ne samo Jošku, nego i svima 
drugima oprostio kaznu. 

Ta to bar zna svaki, jer je bilo u 
novjjiama. 

Pero je najvolio one dane, kada 
bi bilježnik otišao u vinograd vrap- 
ce strijeljati, a blagajnik bi se nala- 
zio na ovrhi. Onda je Pero vršio u 
općini vlast, a ta se sastojala u to- 
me, da bi se uvalio u bilježnikov 
naslonjač, prekrižio noge na stolu, 
i razmišljao krupne misli. 

A imao je i na što misliti. 

Onaj crni vrag sa žeravkama mje- 
sto očiju, pjevačica Simča, najed- 
nom se uzjogunila, pa mu ne da ni 
blizu. Valjda je nanjušila, da ju već 
dva dana kod Kremera časti na vje- 
ru. Još u nedjelju svijao se onaj 
njezin primaš, vrag ga odnio cigan- 
ski, pred njim kao lojanica kraj pe- 
ći, a jučer, u srijedu, već ga je gle- 
dao kao zrak. Pa da je kod toga 
ostalo! Ali čim se Pero rukom do- 
hvati Simče, dreknu njegovi konj- 
ski zubi nešto po ciganski, a Sim- 
ča se odmah uvuče u se, kao da se 
sprema u opatice. 

»Teži slučaj«, mrmlja Pero pred 
sebe i vještačkim lukom pljucnu 
kroz prozor na cestu. Da mu je sa- 
mo tek toliko, da nečim pred onim 
crnim vragom zvecne. Da vidiš, ka- 
ko bi se gudalo opet svijalo... 

Ali ovako... 

Pred Perom se stvorila Katica. 
Ušla je tiho i neprimjetno, kako 
već seljanke ulaze u službene sobe, 
A k tomu se i ogledavala ispod oka 
na sve strane, kao da ne bi željela 
da je tko vidi. 

»šta ćeš«, brecnu se Pero na nju, 
»Danas nije uredovni dan«. 

»Znam«, odvrati Katica^ »pa sam 
zato i došla«. 

Pero naćuli uši. Izvježbani je nos 
namirisao da taj posjet pripada 
osobno njemu. A u takovim slučaje- 
vima... 

»Pa što onda ne melješ«, nastavi 
Pero još uvijek otresito, jer sa se- 
ljakom se drugačije ne izađe na 
kraj. No ipak je noge uvukao sa 
stola i važno se namjestio. 

A Katica poče. 

Ono s kravom valjda- zna. Zna to 
čitava općina, pa valjda zna i on, 
Pero., Već je odonda prošlo mjesec 
dana, no ona se nikako ne može po- 
mir ti sa mišlju, da je sve to baš 
tako, n'korn ništa, prošlo. A šta je 
sa krivcem ? Kako može samo tako 
neki vrag doletjeti i odletjeti, a osta- 
viti crknutu kravu. Pa ništa, kao’ 
da je rekao samo: dobro jutro. 

Eto, oni sad nemaju novaca za 
drugu kravu. Nešto imaju, ali to ni- 
je dosta. 

Pa možda bi on, Pero, mogao vla- 
sti napisati kakovo pismo. I vidjeti, 
što bi se dalo učiniti. Jer on može 
mnogo. Eno, i stari Keber to tvrdi, 
i Blaž Kajba i Miško Kosec. 

A ne bi mu bilo badava. Jer, ka- 
ko je kazala, nešto novaca ima, sa- 
mo nije za kravu... 

Pero je pomno slušao, jer to je 
prvi uvjet, ako želi probuditi povje- 
renje. Izvadio je čačkalicu 'iz prslu- 
ka i nekoliko je časaka zamišljeno 
škakljao dlake u nosnici. Onda je 
bučno k'hnuo i obrisavši nos u mo- 

dru maramu, promrmljao je danas 
već drugi put: 

»To je teži slučaj«... 

»Jest, to je teži slučaj«, ponovi, 
dignuvši se sa stolice i ustobočivši 
se pred Katicom. 

»Jer znaš 11 ti što je automobil? 
To je stvar, koia ima ime kao ti 
Katica i ja Pero. Ime mu je njegov 
broj i ne znaš li mu broja, kako ćeš 
ga naći|. Po vidu? Zar ga je Štijef 
vidio? Znam, veli, bio je crn. Ali ja 
ti velim da možda i nije bio crn, ne- 
go modar li smeđ. Tko će pod pra- 
šinom vidjeti pravu boju? Pa ako 
je i znaš, koliko ih ima takovih!« 

»A onda, gdje je on već sada!« 

»Automobil juri preko država, a 
ne samo preko sela., Možda je sada 
već hiljadu milja daleko, a možda 
je i č sto blizu, tamo u gradu. Tko 
bi to znao, kad mu ne znaš imena!« 

Otišao je pred prozor i pljucnuo 
na cestu, a Katica se stisnula u kut, 
jedva prateći buj'cu njegovih riječi. 

Uistinu je to teško. Jagodine su 
dionice pale u njezinoj duši ravno na 

ništicu i osjećala se potpuno bespo- 
moćnom. 

No, kao da je Pero taj psihološki 
momenat upravo čekao. Okrenuo se 
od prozora, prišao Katici i kao po- 
vjerljivo šapnuo: 

»Ali ja ću ipak pokušati. Svašta 
sam ja već izvršio, što se baš tako 
teško činilo. Pa možda će mi i opet 
usojeti.« 

I namignu joj, kao hrabreći je. 

Jagodine su dionice opet posko- 
čile. Baš ne na nominalu, ali ipak 
nekako na polovinu. Katica zna, da 
je Pero vrag, koji svemu nađe iz- 
laz. Kako se je samo bio izvukao 
od lamentacije, kad ga je Strelčeva 
težakinja tužila zbog očinstva.. Na 
koncu nije sirota znala, da li je otac 
njezina djeteta stari Strelac ili Pe- 
ro. I tako je izgubila lamentaciju. 

»Odmah ću sutra primiti stvar u 
šake«, govorio je Pero. I đometnu 
tobože nemarno: 

»Samo znaš, onako, za put... U 
gradu treba da gdje i sjedneš i pri- 
ćukneš, pa...« 


Katica je razumjela. Izvadila je iz 
njedara rubac, odvezala ga i na 
stolu izravnala zgužvanu stotinjar- 
ku- 

Pero kao da nije vidio, šetao je 
zamišljeno po sobi i mrmljao: »Teži 
slučaj! To je zbilja teži slučaj!« Tek 
kada je Katica opet tako nečujno 
izašla kao što je bila ušla, skočio je 
k stolu, pokupio stotinjarku i zalu- 
pivši vratima odjurio preko ceste, 
Kremeru. 

IV. 

Na gradskoj mitnici stoji stražar. 
Dosadno mu je, pa se zabavlja sa 
mitničarom. Tek ako u grad ili iz 
grada projuri koji auto, vadi bilje- 
žnicu i bilježi broj- 

Laganim korakom, zamišljen kao 
uvijek, primiče se mitnici Pero. Po- 
postane da pripali cigaretu i proma^ 
tra stražara. Smješka se i u svom 
umjetničkom luku pijucka u grad. 

Stražaru je dosadno pa promatra 
Perinu umjetnost. Slina mu se skup- 
ni 

lja u ustima, pa pljucnu i on. I to ne 
slabije od Pere. 

Pogledaše se i jedan se drugom« 
nasmija. 

»Pišete li vi ove brojeve čitav dan«, 
na jednoć će Pero. 

»Svakako«, odvrati stražar. 

»I baš svaki dan«, uporno će Pe- 
ro. 

»Razumije se. Ta to mi je dužnost. 
Na taj su način već mnogi veliki lo- 
povi uhvaćeni«. 

»Tako, tako«, promrmlja Pero i 
najeđnoč se hitro zaputi u grad. 

Za nekoliko je časova izišao iz re- 
darstvene ispostave sa papirićem, na 
kojemu je bilo ispisano pet brojeva 
i pet vlasnika, kojih su automobili 
na taj i taj dan, u taj i taj sat pro- 
šli u grad kroz ovu mitnicu. 

Bankir, mesar, tvorničar, privat- 
nik i agent. ^ 

»Tvorničar vozi sam«, primjetio 
je dobroćudni nadstražar čitajući bi- 
lješke. »A osim toga je tek pred 
mjesec dana položio šoferski ispit«. 

I pri tom je Peri značajno namig- 
nuo. 

Pero se je dao najaviti. 

Neka samo kažu, da je došao zbog 
one krave na Prečko j cesti. 

Pem je primljen. 

Kratkovidne su ga oči nekako ne- 
mirno promatrale, kada je — tobo- 
že u neprilici vrteći, šeširom u ruka- 
ma — saopćio, da je došao zbog 
»svoje« krave. 

»Ne znam ni o kakvoj kravi«, od- 
vrati teško dišući tvorničar. »Fal- 
sche Information! Može ići!« 

I debela se glava opet spustila nad 
račune. 

Dobro, dobro, i zbogom. Pero nije 
htio smetati, nego je mislio, da se 
nagode., Jer ima i dokaze. No kada 
nema nagodbe, on će na sud. Bit će 
istraga, novine... dozvola vožnje... 

I Pero primi kvaku. 

»Neka ostane«, zadrži ga glas od 
stola. 

Debelo se tijelo zaljuljalo spram 
njega. 

Na koliko bi se on nagodio ? Ali 
samo brzo, jer vrijeme je novac. 

Na koliko? Pa u tome bar nema 

dvojbe. Cijene su blagu poznate. 
Krava je bila mlađa i lijepa, a za to 
ima svjedoke. Dao je za nju dvije i 
pol hiljade. 

Zar Pero misli, da je tvorničar 
lud? Onakva sitna krava prodaje se 
po hiljadu kuna. Ako obračuna ci-' 
jenu, koju je dobio od mesara, mo- 
že tražiti najviše osam stotina, ra- 
čunajući i strah i dangubu. 

Istina, na to je Pero zaboravio. 
Mesaru ju je, naravski, prodao, jer 
šta bi sa blaščetom, kome su polom- 
ljene noge. Ali za sve skupa traži 
pak dvije hiljade. 

Zvoni telefon... 

Tvorničar jurne k stolu, ali se 
predomisli i skrene vod u poslov- 
nicu. 

Hiljadu dvije stotine će dati i ni 
pare više. Neka tuži. — Niti sud mu 
ne će više priznati. 

Ali će gospodin tvorničar više pla- 
titi advokatima. Ima li smisla oti- 
mati siromahu i davati advokatima ? 
A i novine će sigurno... 

Sluga najavljuje jednog direkto- 
ra... 


Tvorničar se uzrujava. Šapće i 
tucka prstima po trbuhu. I onda se 
odluči: 

»Dobro, dakle, neka bude hiljadu i 
pet stotina. Evo, tu je novac. Tura 
ga Peri u ruku. Samo će mu Pero 
potpisati namiru. 

Na dodir novčanica Pero je klo- 
nuo. Ne bi ih više ispustio ni za što 
na svijetu. Tek toliko se sabrao, da 
je požalio što je nepismen... 

Na vratima je netko nestrpljivo 
zakucao. Tvorničar je uzdahnuo, ne- 
moćno mahnuo rukama i izgurao 
Peru u hodnik. 

A onda se široka lica naklonio 
pred direktorom i uveo ga u sobu. 

»Eine kleine Erpressung« smijao 
se, tarući zadovoljno ruke. »Der Ha- 
lunke war originell! Aber der Preis 
ist wert. Meine Frau wird Lach- 
krampf bekommen ! « . . . 

Pero je opet prolazio mitnicu. 

Ali sada u obratnom pravcu. 

Stražar je mrzovoljno stajao na 
istome mjestu. 

»Piši broj 1500«, dobaci mu Pe- 
ro i skokne preko granice... 

Došavši izvan stražareva dohvata, 
uspori korak. 

»Pero, ti si sila,«, promrmlja u 
sebi i naheri šešir. Zatim opipa 
džep, pa kada osjeti pod rukom, ka- 
ko se u njemu novčanice lome i šu- 
šte, razli mu se tijelom voljka topli- 
na. 

»Bit će koja stotinica i za mene. 
Nije Kata škrta. Ta eto, past će joj 
novac u krilo kao iz neba. Ta otku- 
da bi. ona to obavila! Pa da joj je 
kojim slučajem i posrećilo, ne bi do- 
bila ni polovicu. Nije to šala sa po- 
slovnim se ljudima nadmudrivati...« 

Već je dobro odmaknuo, a umora 
nije osjećao. Haj, a tko bi bio umo- 
ran, kada nosi novce u džepu! No 
da, svi nisu njegovi. Ali opet... Baš 
je ta Kata i sretna, što se na njega 
namjerila. Pravo govoreći nije taj 
novac ni zaslužila. 

A tko zna, da je on baš hiljadu i 
pet stotina, primio? Zar nije tvorni,- 
čar govorio od hiljade? Pa da, to i 
jest prava cijena. Jer sve ono više, 
izradio je on sa svojom vještinom. 


I Pero stade, izvadi iz lijevoga 
džepa pet komada, pa ih preseli u 
desni džep. 

No da, tako je i u redu, mudro- 
vao je putujući dalje. Njega zapravo 
nitko ne voli. Samo kada ga treba- 
ju onda: daj Pero? Koliko je on već 
usluga načinio, pa šta ima od toga. 
Koju čašu vina, koju kobasicu ili 
deset kuna. Stariji još kako tako. 
Ti su naučni na ona vremena, kada 
se općina poštivala. Ali ova dana- 
šnja mladež, prava je pokora. Ne 
dadu mu niti plesati sa svojim dje- 
vojkama... 

No ništa zato. — Ima djevojaka i 
bez tih njihovih. I još kakovih! 

E-h!... 

Pero je ponovno šešir nakrivio, a 
misli mu poletješe k Simči... 

Gudalo, gudalo, alaj ćeš se svija- 
ti! Napravit će Pero rusvaj kod 
Kremera kakova nije još bilo. I 
odvući će Simču kući, pa makar mo- 
rao onoj konjskoj glavi pribiti stoti- 
njarku na čelo. 

Uh!... 

Peri je postalo vruće... 

Iz lijevog je džepa izvukao novac 
i gledao ga. Baš lijepa svotica. Nije 
tvomičar htio dati s početka ni to- 
liko, već samo osam stotina. A nje- 
gov trud? Bogami, mogao je i stra- 
dati, da je tvomičar bio pametniji i 
i tražio kakvi dokaz. 

Zastao je kao u krzmanju, a onda 
je naglo odvojio daljnjih pet koma- 
da i strpao ih u desni džep. 

Išao je dalje pokunjeno i neveselo. 
Nešto ga je u duši tištilo, a s druge 
strane opet razgaljivalo. Posve je 
utihnuo i usporio korak, jer je već 
bio na đomak sela. Obuhvatiše ga 
mračne misli. 

šta je on, jadnik? Nitko i ništa. 
Seljaci imaju svoj dom i svoje rado- 
sti, pa i ne misle na njega. Bilježnik 
ga naziva konjem, a blagajnik tele- 
tom. To je njegovo uredovno opće- 
nje. Seljaci ga iz poruge zovu Pero 
Općina, a Kremer prisiže, da je od- 
bjegli razbojnik. To je njegovo pri- 
vatno općenje. 

Jedina Simča... 


Pa makar samo u časovima kada 
ju časti, osjeća se Pero prema njoj 
čovjekom. Gospodinom i gospodarom. 

Ali Simče nema bez novaca... 

I na pragu prvih seoskih kuća, 
ustavio se Pero, skinuo šešir i raši- 
rivši ruke, usklikuno kao otkrivenje: 

»A tko zna, da sam ja uopće ka- 
kav novac primio ? Tko može prona- 
ći auto, ako mu ne zna broj ? Ta 
broj mu je ime, kao i meni Pero«. 

»Ništa nisam našao, i ništa ne 
znam!« 

I izvadivši posljednji pet komada 
iz lijevog džepa, preseli ih u desni 
džep, pa žustro i olakšano uđe u se- 
lo... 

Već se je mračilo, kada je prola- 
zio mimo štijefove kuće. 

»Dobar večer, Pero«, pozdravi ga 
Katica stojeći kraj ograde. 

»Dobar večer, Kato«, odvrati oz- 
biljno Pero. Pa prišavši joj bliže, 
nadoveže: 

»Baš sam se izmučio, a sve bada- 
va. Ta kazao sam ti odmah, da je to 
teži slučaj. Tko bi znao, kuda je taj 

vrag odjurio! Eto, čitav dan na sve 
strane pitam, no svaki kaže: »A 
enaš li mu broj?... A ja ne znam i 

ne znam. 

»Eh, onda ga i ne traži«, kaže ml 
svaki. I tako sam se eto i gladan i 
žedan vratio«. 

Katica je šutjela i tužno gledala 
pred sebe. 

Jagodine su dionice za dugo, dugo 
vremena, definitivno pale na ništicu. 

I mlijeko će još dugo, dugo vre- 
mena b'ti rijetkost u njihovu domu... 

I Jagica će se još dugo, dugo po- 
krivati sa starim očevim kaputom, 
koji tako zaudara po đubru i blatu... 

Na oči joj se prikradoše dvije sit- 
ne suze i oruniše joj se niz obraze... 

No valja ih obrisati, da se St'.ief 
iznova ne rastuži! Ta jedva ga je 
umirila! 

»Zbogom, Pero, i hvala ti na tru- 
du:, šapnu jedva čujno i okrenu u 
kuću. 

Pero, koji je nekako rastreseno i 
pokunjeno već par koraka odmak- 
nuo, lecnu se i odvrati: 


što Z Sm m :« Kat °’ Pa ne - zamjeri ’ 

»Ah«, odmahnu Katica rukom i 

^er^vi^ ^ ^ 

»Katol« 

'■■ što bi ?« 

M & bliže i nekako sra- 
tu . no 11 ruku Pedeset kuna. 

rekoh * 33 TT ,SVe potroši °, Pa - 
l h .~. da h vratim.,.« 

Kat^cinim se srcem razli toplina, 

»r£Sft u« 1 Pew< ’ Sapnu 

i ! ni<< ’ 0dmahnu p>ero rukom 

gube« se u mraku, đoviknu jos: 
>ro mi je slabost«... 

A onda nakrivi prkosno šešir i 
zafuckavši bećarsku pjesmu bahato 
odgurnu vrata Kremerove krčme.^ 

Sivo je prosinačke jutro. 

Ulazeći premrzlih ušiju u moju 
uredsku sobu, zahvaća me val toplo- 
ga zraka, koji ipak miriše na svje- 
žinu. Vidi se, soba je najprije dobro 
prozračena, a onda istom zagrijana. 

Podilazi me osjećaj smirenog za- 
dovoljstva. Osjećam, da se netko 
oko mene brine i nastoji mi ugoditi. 
Pa baš to, što vidim da mi nastoji 
ugođ'ti, čini istom onu pravu zaslu- 
gu. Jer da je soba samo po dužno- 
sti uređivana, bila bi, doduše, topla, 
ali bi još i sada zaudarala po jučera- 
šnjem duhanu. 

Sjedam za stol, a u to već ulazi i 
on. 

Moj Nikola. 

Ulazi nečujno, kao sjena, tako da 
ga u početku više naslućujem nego 
vidim. Vrti se po sobi i za!viruje 
okolo, kao da vrši neku zadnju smo- 
tru. Otvara peć, u koju ne može sta- 
ti više ni trun drva. Briše sa poda 

rukom neku imaginarnu nečist. Na 
vješalici poravnava moj kaput, koji 
sasma dobro visi. 

Pred tri godine došao je ovamo, u 
grad, iz onog svježeg i vedrog lič- 
kog sela, koje mu je najednoč, iz 
neshvatljivih razloga, postalo pre- 
usko. Mršava zemlja zahtijevala je 
doduše — kao prenemažući se — da 
ju onim svojim mišičavim rukama 
miluje kao ljubovcu, no ipak ga je, 
makar i hirovito, hranila* A njemu 
eto najednoč dojadi hir i ode. Bilo 
kuda, samo da promjeni život. Jer, 
eto, zaštp se i on ne bi jeđnoč najeo 
kruha, zbog kojega nije najprije tre- 
bao isparati brazde i zaliti ih zno- 
jem. Ima, vele, toga čuda tamo u 
gradu. Vele, da tako žive gospoda. 
A u gradu je svatko gospodin, jer 
niti ore niti kopa. 

I on može biti gospodin... 

Nikola stoji. Očito jest, da nešto 
čeka. 

A ja znam što. 

čeka naš svakodnevni jutarnji raz- 
govor. Jer taj je razgovor sve, što 

mu ja mogu dati kao čovjek čovje- 
ku. Sve ostalo kroz čitav dan, kru- 
ta je tišma spisa, registara, trčka- 
ran ja i naloga. U tome ne stojimo 
nas dvoje kao čovjek prama čovje- 
ku, već kao šef prama podvorniku. 
Ali sada, ujutro, kada je duša još 
slobodna od svih tih dodira, mi smo 
goli ljudi. 

A kao ljudi, mi se i razgovaramo. 

»Kako je, Nikola?« 

»Ha-a, gospodine šefe, eto tako. 
Dobro«. 

»Da T još pod rebrima probada?« 

»Ha-a, pa i ne više. Samo onako, 
koji put, kada što teška nosim. On- 
da zna probosti«. 

»Ne valja to, Nikola, ne valja. 
Treba se čuvati« — mrgodim se ja. 
žao mi je čovjeka, jer se sjećam 
onoga njegova iskonskog zdravlja, 
s kojim je pred tri godine došao u 
grad. Kao da se je bio ovamo dova- 
Jjao komad ličke pećine. 

»A kako bi se čuvao«, smješka se 
on nekako nemarno, kao da me u se- 
bi ispričava. »Drva ne mogu sama 

na drugi kat uzletjeti, a i podovi s© 
lašte nogama. Kako ću se čuvati?« 

Ne znam, što bih mu odgovorio, 
jer uviđam, da bi sve bilo glupo. 
Njegov rad ne će nitko drugi obavi- 
ti, baš kao ni moj. 

Pa za to je i plaćen. 

A ipak... 

Ipak osjećam, da mu moram nešto 
utješljivo kazati. Jer on to čeka: ra- 
širio se glas, da ja imam srca... 

»A kako vaši sokolići, Nikola?« 

»Ha- a tako.. Malog mi Nikolu ju- 
čer podvečer ođvezoše«. 

»Kamo — ođvezoše?« 

»Pa tamo, u kužnu bolnicu. Vele, 
da je šarlah«. 

Skcčih sa stolca. 

»Nikola! Pa vi to meni istom sa- 
da«.,. 

»Ne bojte se, gospodine šefe«, 
smješka se Nikola svojim beskrvnim 
usnama, »svi smo dobro raskuženi. 
Pa vele, da šarlah u početku i nije 
opasan za zarazu«. 

Zarumenih se od stida. Eto, ja, 
dobri čovjek, želim utješiti čovjeka, 

a kod prve pogibli mislim samo na 
sebe i na svoje. 

»A ostali?« pitam malođušno. 

»Drugi mi je dječak prehlađen. 
Veli doktor, da je možda upala plu- 
ća. Ne zna se još. Istina, nema zim- 
skog kaputa, ali Bože moj — kako 
sam ja išao kao dijete! Ništa mi ni- 
je moglo naškoditi..., I s Maricom 
ću također morati danas u okružnu 
blagajnu«. 

»A zašto?« 

»Veli doktor, da joj je zlo s očima, 
šta ja znam. Vjeđe su joj nabrekle 
i ocrvenjele, pa sve suze. A jutrom 
su joj tako slijepljene, da progleda 
istom kada ih toplom vodom ispere«. 

»To je jak očni katar«, javljam se 
ja poučno. »Nije to tako opasno, sa- 
mo se mora promijeniti stan. Jer 
stan vam je, Nikola, vlažan. Proći 
će to, moj Nikola«, domećem utje- 
šljivo — »samo treba temeljito lije- 
čiti«. 

»Tako kaže i doktor«, odvraća 
Nikola i guta slinu, premećući se s 
noge na nogu. »Samo ne znam...« 

»sto ne znate?« 

»Ha-a, tako. što da kažem? Pa 
eto, otkud meni za sve to novaca?« 

»Za bolest se mora naći novaca« 
uvjeravam ga stereotipnom građan- 
skom frazom. 

»Eh, mora! nego da mora! No ot- 
kuda? Ovaj sam mjesec primio na 
ruku sedam stotina i pedeset kuna. 
Boga mi, lijep novac. No dok sam 
platio stan, ostalo mi je za čitav ži- 
vot četiri stotine. Mislio sam, hvala 
Bogu, eto stotine na tjedan. No je- 
dnu je stotinu pojela već apoteka, a 
pojesti će i drugu. A... a... nešto se 
mora i jesti. Pa i Božić dolazi baš 
ovaj mjesec«, domeće nekako turob- 
no. 

I opet ne znam, što bih mu odgo- 
vorio. Ljutit sam sam na sebe. Za- 
što ja trpim od bolesti, da se s ljudi- 
ma razgovaram? Zar itko u ovoj 
zgradi, osim mene, uopće zna, da 
je Nikola oženjen. A mene eto vrag 
goni, da znam sve. 

Ha, opravdavam sam sebe, Niko- 
la i ja smo srodni. Moj djed je još 

uđisao svježi zrak tamo, u onom da- 
lekom hrvatskom selu. U duši po- 
stajem nekako ponosan. Osjećam u 
žilama neku toplinu, i grijem se na 
njoj. Ne, još nisam odpadnik. Još 
spadam u onoj nepregledni lanac, 
koji se niže preko brda i dolina, li- 
vada i šuma... 

Uredski me blagajnik budi iz sna- 
trenja. 

»Gospodine šefe, danas otpremamo 
u centralnu blagajnu dva milijuna 
četiri sto pedeset i tri hiljade osam 
stotina kuna i pedeset banica«. 

»Dobro, gospodine blagajniče« 
mrmljam ja, bilježim iznos i potpi- 
sujem otpremni iskaz. 

»A tko će taj novac nositi?« 

»Danas će opet morati ići samo 
Nikola, jer je čitavo osoblje zaposle- 
no žurnim poslovima«. 

»Nikola — sam?« 

Opet skočih sa stolca, Zašto? 

Tek kao da se pomalo sjećam. 

Malena sobica u podzemlju. U njoj 
žena s dojenčetom na rukama, a kraj 
nje djevojčica s crvenim, nabreklim 

vjeđama. U mozgu žene drhti stra- 
vična neizvjesnost zbog djeteta u ku- 
žnoj bolnici. Drugo dijete leži s uža- 
renim obraščićima u krevetu, a na 
štednjaku se puši veliki lonac s tu- 
đim zamazanim rubljem. Puši se 
para i sjeda na strop, pa se kroz 
stijene u uskim mlazovima cijedi. 
Dijete u krevetu nesvijesno hvata te 
kapi i kvasi ispucale usne. Zrak je 
zas'ćen lužinom i sapunom, koji gri- 
ze nosnice i tjera na kašalj. Za kre- 
vetom, baš iza jastuka, izviruju ti- 
cala crnog Švabe. 

Tamo negdje duboko u ormaru, 
zamotana u crnom molitveniku po- 
čiva jedna stotinjarka, čitav imetak 
za ovih dvadeset dana. A uza sve to 
dolazi ovaj mjesec i Božić... 

Nasuprot svemu tomu stoji Niko- 
la u svom trošnom kožnatom kapu- 
tu, koji je na sajmištu kupio od ne- 
kog propalog šofera. Pod rukom mu 
torba sa dva milijuna četiri sto pe- 
deset i tri hiljade osam stotina 
kuna i pedeset banica. 

što će biti, ako se on sjeti one 

vlažne i mračne sobice, onoga mališa 
u kužno bolnici, blijede djevojčice s 
nabreklim vjeđama, užarenog dječa- 
čića, koji pohlepno otvara ispucana 
ustašca, Božića... 

»Pa nije to meni teško«, dopire 
mi do ušiju nekud iz daljine. »Koli- 
ko sam već puta novac s&m nosio. 
Sve ja već tamo poznam. A usput bi 
mogao odnijeti na direkciju i onaj 
spis, o kome ste mi jučer govorili«. 

»Eto, on ne misli na ono, što tebe 
muči«, pomislim ja postiđeno, te 
ohrabreno dižem glavu. 

»Da, Nikola«, javljam se zbunje- 
no. »Možete uzeti i onaj spis. Uprsu- 
vo sam na to mislio«. 

Pružam mu sp‘s, i da sakrijem zar- 
bunu, naročito ga upozoravam, ko- 
me i gdje ga ima predati Premda 
spis i nije važan. 

I Nikola odlazi s punom torbom 
ispod ruke, kao da je u njoj suhi 
grah, a spis sprema duboko u unu- 
tarnjost kaputa. Da se na snijegu ne 
namoči... 

Gledam za njim, a u duši mi se » 

kinematografskom brzinom redaju 
slike. 

Vidim ga kako izlazi na ulicu i 
gubi se u labirintu velikoga grada. 
Snijeg pada u teškim i debelim kr- 
pama, te ne vidiš ni tri koraka pred 
sobom. 

Na uglu jedne puste ulice sastaje 
se s isto tako bijednim drugom. 

Dogovoreni su. 

Nikoli se, tobože, omiče noga, i on 
pada u snijeg, odbacivši daleko od 
sebe torbu s novcem. Drug se baca 
na torbu i gubi se u neprozirnom za- 
storu snijega, nečujno,, kao tigar. 

Tek kada ga nestane, digao se Ni- 
kola. Viče u pomoć i bježi za tatom 
u — suprotnom pravcu. Rijetki ga 
prolaznici u čudu gledaju, a onda se 
žure dalje za svojim poslom. Tek 
stražar na prvom uglu opaža nešto 
neobično i prilazi. 

Objašnjenje, fićuk, strka, progon 
— sve u lažnom pravcu. 

I — nema više brige za nabrekle 
oči, za upalu pluća, za tuđe rublje, 


za vlagu i za onih stotinu kuna u 
ormaru. 

Sve je to tako jednostavno, tako 
smiješno jednostavno... 

»Nikola!« vičem i trčim na hod- 
nik. 

»Nikolaa-a!«... 

»Zapovijedajte, gospodine šefe«, 
oz va se Nikola već sasma iz pri- 
zemlja i vraća se, grabeći sve po 
tri stepenice. 

Tako me lijepo i otvoreno gleda. 
Torbu je stisnuo pod rukom kao vre- 
ću suhoga graha, a ne milijuna... 

»V- vratite mi spis«, mucam zbu- 
njeno. Ne trebate ga nositi. Upravo 
sam se brzoglasno sporazumio s di- 
rekcijom. 

»Kako god izvolite« odvraća Ni- 
kola stavivši torbu bezbrižno na ste- 
penice i važno vadeći bezvrijedni 
spis, a onda opet odlazi. 

Stidim se samoga sebe. 

šećem po sobi kao u krletci. Va- 
dim uru i brojim minute. Oblačim i 
svlačim zimski kaput. Izlazim na 
stubište. Svraćam se u blagajnu i 

namjerice navodim razgovor na kra*» 
đe. 

Sve je mirno i spokojno, samo ja 
muku mučim. Jer od svih tih ljudi 
jedini ja znam, da je i Nikola čo- 
vjek, da imade troje bolesne djece i 
stotinu kuna u kući. A k tome do- 
lazi još i Božić... 

Netko pred vratima istresa snijeg. 

Je li prošao čitav dan ili samo je- 
dan sat? 

Ulazi moj Nikola crvena nosa i 
ušiju. 

»Ha-a, baš ljuta zima«. Stresa se 
od voljkosti topline i predaje, mi pri- 
znanicu središnje blagajne. 

Baš tako ravnodušno, kao da mi 
predaje tramvajsku kartu. A ipak se 
na tom papiru nalazi žig i dva pot- 
pise«. 

Sve u redu! 

Prišao sam k njemu i objema mu 
rukama stisnuo premrzlu desnicu. 

»Nikola«, stao sam mucati, »Ni- 
kola, idite u moj stan. Ja ću telefon 
nirati ženi. Možda će se naći., da, 
svakako će se naći štogod odijela za 

vašu djecu. I brašna će se naći i ja- 
ja, i... i... možda još što drugo. Idite, 
Nikola, ja ću«... 

Gledao me je široko i neshvatljivo 
svojim dobrim, poštenim očima. I 
kako me je gledao, tako mu ie na- 
jeđnoč vrcnula iz oka krupna suza 
baš na moj rukav. 

»Bog vam platio, gospodine šefe«, 
promuca grcajući. »Vi ste baš pravi 
čovjek«. 

I ode, otirući oči. 

Ja sam opet sjeo za moj stol. 
Preda mnom je ležala priznanica 
središnje blagajne na dva milijuna 
četirsto pedeset i tri hiljade osam 
stotina kuna i pedeset banica. 

No ja nisam gledao više priznani- 
cu, nego onu suzu, koja se je blje- 
skala na mojem rukavu. 

I stid me je bilo,... stid, jer sam 
znao da ju nisam zavrijedio... 



J A G I C A 


Jeste li opazili?... 

Ah da, ta ja sam zaboravio, da ju 
samo ja poznam. Vi svaki dan pro- 
lazite mimo nje i ravnodušno skre- 
ćete pogled s njenih velikih, začude^ 
nih očiju i lica, koje se steže i širi 
— već prema tomu, da li joj u taj 
čas duša pita, ili se samo bezgranič- 
no čudi. 

Mnogo ona proživljuje. Vjerujte^ 
više, nego ćete vi još do konca ži- 
vota proživjeti. Ta vi ste sva ova ču- 
desa, koja sada okupljuju njezin 
željni, osjećajni duh, proživjeli ne>- 
svi jesno, već u zipci i za prvih va- 
ših šetnja u ovoj velegradskoj vrevi. 
Vaš bi duh mogla još podražiti je- 
dna mistična seansa, Tut-Ankh-Amo- 
nova mumija ili vrtoglavost njujor- 
ških nebodera. Sve drugo je za vas 
obično, otrcano i — na svijetu nema 
već ništa nova... 

A ona, koja je u mojoj duši kršte- 
na imenom Jagica, jer mi se čini, 

i snaga slikarskoga kista, a vi ipak 
držite na mene upereni pogled i — - 
slušate. Zar biste željeli čuti, kako i 
zašto moja Jagica dolazi ovamo k 
nama, u grad? Pa vi ju onda u duši 
volite kao i ja. Vi ste moji. Skinite 
samo s duše onaj ledeni oklop, jer 
moja je priča suviše jednostavna, da 
ga probije. No ako se na vašoj to- 
ploj duši ogrije, postati će snažna i 
velika, jer ona je u svojoj biti tra- 
gedija — a vama je poznat Shake- 
speare. 

šta, vi se smijete? Oh, ne smijte 
se, jer evo, ovaj vlak, koji sada, 
dok me gledate, upravo u stanicu 
ulazi, dovodi nam najmanje pet no- 
vih Jagica. 

* 

Na brijegu baš ispod šume leži 
pristali vinograd. S desne, položitije 
strane vide se u žućkastoj zemlji 
preorane brazde. Ispod njih dvadese- 
tak malih, grbavih voćaka, drvena 
staja sa sjenikom i mala, ali čista 
kućica. Krnj vrta, kupinom obraslog, 

teče potok, no taj potok je za vlasni- 
ka kućice vrlo, vrlo važan pa ga i 
ne zove: potok, već: međa, u znak 
<Ja ^ u J . e *^ eva obala već susjedova. 

Obitelj Jure Banfića sjedi za ve- 
čerom. Otac Jure u pročelju, s de- 
sna majka, a s lijeva u zabatu dje- 
ca Jagica, Jurić i Katica. Mirišu 
pržena jaja, pucketa proljetni kozjak 
l žari se svježi kukuružnjak. Večera 
Je kratka, jer Jurić i Katica, izmo- 
reni proljetnim zrakom, jedva već 
žmirkaju. Samo Jagica izlazi iza 
večere pred kuću i naslonivši se na 
jabuku promatra cestu, koja se u si- 
voj večernjoj magli gubi ispod kuće 
u velikom luku. 

dijete, u kuću, — zove maj- 
ka. — Pozđravljenje je već odzvoni- 
la 


No Jagica ne dolazi, pa ju otac 
ode dozvati. 


U tihom sutonu stoji Jagica, 
slonjena još uvijek na jabuku i 
tri cestu. 


na- 

mo- 


Cesta je pusta i sva jednolično bi- 
jela, a đuz nje su usađeni smeđi stu- 


povi, koji nose dvije svijetle žice. 
Kud oko stiže, pružaju se te žice i 
u sivom se svjetlucanju pričinja kao 
da jure, uvijek nekuda naprijed ju- 
re. Dolaze iz lijeve beskonačnosti i 
mimo Jagice odlaze u desnu besko- 
načnost. Za tihih se ljetnih večeri ču- 
je, kako bruje. Kao pčele u košnici, 
tako se čuje, a otac veli, da kroz 
njih ljudi govore. 

Kad bi mogla, uspela bi se na koji 
stup, škarama bi prerezala žicu. pa 
ju turila u uho, samo da nešto čuje. 
No ona se ne može uspeti i tako svi 
ti glasovi prolaze mimo nje. 

U svijetu se nešto događa, mogu- 
će nešto veliko, važno — i sve to 
prolazi mimo nje i bez nje — jer se 
ona ne može uspeti... 

A kako bi htjela!... 

— Kuda vode ove žice, oče?... 

— U grad, dijete, — kaže Jure i 
neodređeno odmahne rukom. 

— A one tamo? 

— I one. 

— Zar i one iza šume? — pita. 
Jagica. 


— Sve, sve vode u grad, — kimne 
Jure, zagledavši se na cestu. 

— Pa zar se zbilja može kroz njih 
glas čuti, — čudi se Jagica, samo da 
produži razgovor. 

— Može, — tvrdi Jure. — I ja sam 
slušao. 

— I ti?... 

— Da, kada sam bio u gradu, u 
vojništvu... 

Dakle se zbilja čuje. Otac je čuo... 

Sve se to može u gradu, a ovdje, 
kod njih, žice samo prolaze... prola- 
ze.,.. 

Grad!... 

* 

Petnaest Jagičinih proljeća bur- 
kaju krv i rađaju mislima. Dani su 
pusti i prazni, a noći duge i pune 
duševnog izgaranja. Duh naslućuje 
nešto novo, neshvatljivo i spreman 
je neopozivo se podvrći prvoj veli- 
koj i novoj misli. 

Jagičine družice imađu već svoju 
misao. One su se podatno prepusti- 
le čudesima svog tjelesnog razvoja i 
očekujući od njega ono novo i neiz- 


vjesno, što im već sada raspaljuje 
žile, jedva čekaju, da za godinu dvi- 
je stupe u veliko kolo snaša udava- 
ča. 

Jagica je odrasla po strani. Niti 
je vodila blago na skupnu pašu. niti 
je majci kod pranja pomagala, jer 
im je potok tekao gotovo kroz dvo- 
rište. Zato se još nikada nije niti u 
šali oko njezinoga struka ovinula 
vragoljasta momačka ruka, a tko bi 
znao, da li onaj stručak bosiljka, što 
ga je nedavno našla na prozoru, nije 
moguće vjetar onamo nanio... 

No petnaest proljeća naslućuje i 
kod nje nešto nova, i stavlja joj pred 
duh nejasne obrise nečega velikog, 
neizvjesnog. Pa dok joj družice, mi- 
lujući za besnenih noći svoje mlade, 
drhtave grudi, zatvorenih očiju sna- 
tre o dalekom, ali već ipak # izvje- 
snom predmetu, dotle Jagica za svoje 
snove ne zna ništa i nema ničega — 
do onih dalekih, žica, koje kraj nje- 
zinoga doma jure, noseći u sebi svi- 
jet — a ona od njih nema upravo 
ništa. Te žice poprimaju u raspalje- 

noj mašti život, kao da daleki gla- 
snici prolaze u nepoznata carstva. 
Kako veliko i divno mora biti ono 
mjesto, na kome se sve stiču! Ta ne 
bi čitav svijet bio žicama sapet, kada 
im stjecišta ne bi bila toga vrijedna! 

A ona zna i to, da se ta stjecišta 
zovu: grad... 

Duge su besnene noči za, duh, koji 
se rađa. Šireći se i jačajući, ne mo- 
že da ostane prazan, pa prima u se- 
be sve do čega dođe. Misli, dojmove, 
slike, riječi — sve on guta i slaže, a 
ćutila su napeta do skrajnosti. Pa 
ipak, kao da su preslaba, da hranom 
zadovolje mladi duh. 

A kuda ćeš hrane iz dana i rada, 
koji su jednaki kao jaje jajetu? što 
može ono da pruži osim potočnog 
šuma i ptičjeg cvrkuta? Što može 
oko da vidi osim one sive, svinute 
ceste i dviju poduprtih žica? 

Zato, čim se uveče sklapaju oči, 
ovamo vi hitre žice, vi brzi glasnici. 
Postanite žive, razgovorljive i pri- 
čajte sve, što ste vidjele tamo s đo- 
sna i što se nadate vidjeti s lijeva. A 

vi, koje se već vraćate s cilja, pri- 
čajte o gradu, o velikom nevidljivom 
gradu, gdje je noć kao dan, a dan 
kao deset dana... 

Pričaju žice, a Jagica ih sluša i 
pamti. A ujutro nema ničega, no u 
srcu ostaje želja jača nego jučo.. 

Tako ju zateče Uskrs. 

Donio je velikih čudesa: šarenih 
iaja, vrbinih maca, modrih ljubica % 
h’trih lasta. No don'o je još jedno 
čudo, kumu Katu Biškupčevu, koja 
je pred deset godina pošla u grad, a 
sada je najeđncč došla, vodeći i svo- 
ga muža. 

— Ja sam kraljevski manipulant 
Bosnlć, — rekao je Katin muž, pru- 
žajući Juri vrške prstiju. Pri tom je 
riječ »kraljevski« silno naglasio, a 
oči tako u Jurine upiljio kao da mu 
hoće reći: »Moj prijatelju, sigurno 
n si sanjao, kakova te danas čast 
čeka!« Bio je srednjih godina no već 
pognut i tako suh, da mu se je sre- 
brni lanac kao nj halo u zraku zibao. 

Čudna je žena ova Kata. Licem joj 
neprestano titra blagi, upravo tepavi 

smiješak, kao da će sad-na s neke 
velike sreće prosuziti. No oči su joj 
nemirne i kao staklene, a zvjeraju 
amo-tamo, kao da očekuje, da će ju 
netko batinom opaliti preko leđa. 

Na muža je osobito ponosna. Kod 
ručka se je najednoč nasmijala i po- 
kazala na njega: 

— Eto, četrnaest dana ne treba 
da radi, a plaća mu teče. To se mo- 
že dozvoliti kraljevskom manipulan- 
tu. 

- — A što zapravo radi tvoj muž, — 
upita Jure sa zanimanjem. 

Kraljevski manipulant nevoljko 
griska gornju usnu i kao za okladu 
čačka zube gradeći -se da ne čuje. No 
Kata nije toga prečula. 

— što on radi? — pita i nagnu se 
prema Juri, kao da ne vjeruje, da je 
to mogao pitati. 

— On radi u kancelariji. Bila kiša, 
bio snijeg, on sjedi u toplom i či- 
stom. Kada si ti blatan do koljena, 
on sjedi u sobi. Kada tebe znoj obli- 
jeva, on spusti zastor, pa mu je hla- 
dno i prijatno. A kada ti nakon sve 

muke stojiš na vratima i sa strahom 
križaš oblake, da ti ne unište prirod, 
on opet sjedi u svojoj sobi i ne brine 
se ni za što, jer mu plaća teče tako 
sigurno, kao što ovo sunce sigurno 
svaki dan izlazi. 

— Eto, to on radi, — završi Kata 
bez daha i pobjedonosno se ogleda. 
U taj čas nestalo joj je iz očiju sve 
nestalno, zvjerasto, a ostao samo po- 
nos, gotovo oholost. 

Jure je zamišljeno oborio glavu, a 
majka i djeca s poštovanjem motre 
kraljevskog manipulanta upravo za- 
to, jer im još uvijek nije jasno, što 
on zapravo radi. Jedno je ipak sigur- 
no, da uvijek sjedi, a oni sjede onda, 
kada se — odmaraju. 

Kati se razvezao jezik. Priča zani- 
mljivo i novo, a svaka joj rečenica 
počima sa: Mi u gradu... 

Jagica je imala prekrasan Uskrs, 
čudesa, koja je kuma Kata o gradu 
pripovijedala, nadmašila su sve nje- 
zine snove. Pa ipak nije još sve čula 
jer kada bi Kata htjela o gradu ne- 
šta osobita reći, nagnula bi se do 

majčinog uha i šaptala pridušeno. A 
majica bi raširila one svoje dobre 
oči i glasno ponavljala: — Isuse i 
Marijo, Isuse i Marijo... 

Ta,da bi Jagica zadrhtalog srca 
ustala i otišla na dvorište, pod jabu- 
ku, odakle bi se vidjele one tajin- 
stvene žice, što u grad vode, pa ka- 
da bi joj čežnja nadmašila snagu, 
skoknula bi na cestu i dotakla se ru- 
kama jednoga smeđega stupa. 

Pri tom je osjetila smirenje, kao 
da se je u crkvi od srca pomolila... 

* 

Kako je Jagica ipak došla u grad ? 

Ona se toga ne sjeća, jer je sve 
prošlo preko nje, kao neočekivana 
oluja ili veliki val, koji otima dali i 
pamćenje. Tek neki joj dojmovi osta 
došo. 

Sjeća se, kako je majka, za tihih 
razgovora s kumom Katom, znala 
na jednoć na nju pogledati i pri tom 
bi joj se licem prelila takova blagost, 
kojom ju nikada inače nije gledala. 

Sjeća se, kako ju je otac iz pri 
krajka promatrao pogledom, punim 

brige i topline, da bi joj srce uzđr- 
htalo. Sve joj je to zbunjivalo duh, 
koji je slutio, da se primiče neka ko- 
nac nos t, koju si nije znala predočiti. 

No jednog dana slučajno je ušla u 
hodnik, a vrata su od sobe bila pri- 
tvorena. čula je, da otac razgovara 
s kumom Katom, i što je dulje slu- 
šala, sve burnije joj je kucalo srce. 

— Ne dam ju, — govorio je otac 
oštro, kao prijeteći se. — što joj ov- 
dje manjka? Niti je gladna ni gola, 
a naći će se štogod i za muža. Raditi 
mora svuda, pa bolje da, radi sebi, 
nego tuđemu... 

— Znam ja grad. Velika krletka, 
gdje ni proći ne možeš, da se ne ug- 
neš, ni đahnuti ne možeš, da ne na- 
kreneš vratom. I čitav život je sla- 
bima ugiban je, a jakima gaženje. 

— Što će tamo moje dijete, kad 
joj ie ovdje ljepše i prostranije?... 

No Kata nije popuštala. Zna za 
Jagica krasnu službu kod čestitih 
ljudi. Za sad sto kuna na mjesec 
i hrana, a kasnije, dok nauči, koliko 
hoće. Kud ćeš bolje? Ili će imati ve- 

liku plaću, ili će se udati ovako, kao 
ona, za kraljevskog manipulanta, no- 
siti šešir, prsten, cipele i nikada ne 
će biti blatna do koljena. 

Kata je navaljivala, a Jure sve vi- 
še šutio, kao da osjeća, kako burno 
kuca Jagičino srce. Pa kada već nije 
znao ni amo ni tamo i tiho rekao: 
— Pitaj nju samu... — onda je Ja- 
gičine oči zavio plameni oblak i ona 
se, poletjev u sobu, sklonu na očeve 
grudi, mucajući: 

— Da, da... oče... da, da... 

Tako je to bilo onoga dana pred 
deset godina... 

* 

Zašto mora da na sve to s nekom 
gorčinom pomišlja danas, kada opet 
sjedi u roditeljskom domu? Evo, na 
krevetu leži njezin šešir, na nogama 
su joj cipele, a kraj nje joj sjedi muž 
kraljevski državni nadcestar Fiket. 

Pa ipak joj grč sapinje srce, a u 
grlu ju nešto steglo kao čovjeka, ko- 
ji nakon dugog vremena udiše svje- 
ži zrak. Grč joj se diže do lica i da 
se ne opazi, grize ona očajno svoj 

komad kruha, premda bi ga radije 
poljubila. Kako je grčevito stegnula 
usne, izgleda, da joj se kruh gadi, 
jer je boljemu navikla... 

Tako je mirno i svečano ovdje. 
Kao u crkvi. Duša joj je tiha, da je 
i ne čuje. Tek sjećanje nekog đeset- 
godišnjeg progona i lomljenja živi 
joj još u očima. A otac si, gledajući 
te oči misli: 

— čudna je žena ta moja Jagica. 
Tako je blaga i dobra, a oči joj oko- 
lo zvjeraju, kao da će ju sad-na ne- 
tko batinom preko leđa. 

A Jagica bi htjela pasti ocu pred 
noge i zakriknuti: »Oče, zašto si me 
dao... zašto...« 

No u isto vrijeme joj sama usta, 
bez duše, jednolično govore, kao da 
to govori treća osoba. Sluša Jagica 
taj govor i opaja se na njemu. A 
usta govore: 

— Moj muž je kraljevski državni 
nadcestar. Dobro nam je, hvala Bo- 
gu, jer nam plaća teče tako sigurno, 
kao što ono sunce sigurno izlazi. 

Ako je tuča, oluja ili poplava, iza- 

đe moj muž po suhom i ustanovi šte- 
tu, pa ju prijavi. X radnici izađu i 
poprave. Pa dok ti, oče, stojiš na 
vratima i križaš oblake, da ti ne uni- 
šte čitavu muku, mi se ne brinemo, 
jer nam ništa ne može stradati, a 
plača teče... 

Gdje je već slične riječi čula? Ah 
da, kuma Kata. Pred deset godina 
su njezina usta isto govorila, a duh 
joj je okolo bludio. Dobro shvaća tu 
čudnovatu ženu grozničava pogleda, 
jer su si danas jednake. Ni jednoj 
nije u duši ostalo ništa njihova, već 
je sve tuđe. Pa što onda ipak obje 
nagoni, da prešutjevši sve boli i pat- 
nje veličaju sitnicu i njom se hvale? 

Nagoni ih ono, što im je još jedi- 
no ostalo, a to je gordi narodni po- 
nos, koji ne će priznati, da je preva- 
ren... 

Cijepaj me na komade, sramota 
mi je tužiti se... 

Dugo je Jagica govorila, a svaku 
rečenicu počimala sa: Mi u gradu. 
Kraj nje je sjedio njezin muž, kra- 

ljevski državni nadcestar, a svakom 
kretnjom kao da je htio kazati: 

- Znate, upravo mi je smiješno 
tratiti svoj dopust na ovoj selendri. 
Ali — kad žena hoće... 

Petnaestgodišnja sestra Katica gu- 
tala je rumenih obraščića i otvorenih 
usta svaku riječ, a oči su joj sijevale 
od čežnje. Jagica je to vidjela i 
shvatila, te. je u tom času odlučila, 
da ju povede sa sobom. Pri tom joj 
se duša napunila nekom velikom boli 
i žaljenjem, no potkrala se je i mrva 
zlobe, teške zlobe upućenoga nad no- 
upućenim. 

A ta je zloba blažila kao melem... 
* 

šta vi još sjedite kraj mene? On- 
da bježite, i ustavite onaj vlak, koji 
će za pet minuta stići u stanicu. 
Primite za ruke one Jagice, koje se, 
zabljes nute svijetlom i čarom, daju 
nesvijesno voditi iz slobode u krlet- 
ku... 

Zašto krzmate? 

Ah — oprostite mi zabludu! Ta vi 
spavate, b, ja vičem kao luđak. 

Da vam ne pomutim sna, udaljit 
ću se tiho, na prstima, s mojim smi- 
ješnim srcem i mojim sitnicama. 

Laku noć... 


POSLJEDNJA ISPOVIJEST 
JURE SKOKA 

Jura Skok bio je na umoru. To je 
znao on, Jura, znao je i njegov sin 
Blaž, a znala je i snaha Katica. Mo- 
žda nisu znali jedini mali Ivek i Ba- 
rica, jer dok su si, čučeći kraj poto- 
ka, razbijali glavu, kako bi zemljom 
zagradili vodu i stvorili jezerce, ni- 
su, dabome, mogli misliti na tako 
neznatne stvari kao što je djedova 
smrt. 

Da je Jura sa smrću ozbiljno ra- 
čunao vidjelo se je iz toga, što si je 
dao navući čistu košulju, onu ne- 
djeljnu, što se prvi puta u životu ni- 
je otišao obrijati u brijačnicu, nego 
je dao barbira škanjca pozvati u ku- 
ću, a svoju je kratku višnjevu lulu 
sa značajnom, kao oproštajnom 
kretnjom bacio kroz prozor u dvori- 
šte. 

A to sve, kako je stenjući izjavio, 
»kaj ne bi z menom mrtvim nika- 
kvega posla više imali, neg me samo 

Blaž je znao, da je to očev konac. 
Jer stari ljudi žive tako dugo, dok 
ih život veseli. Oni se u neku ruku, 
kao gospodari, igraju sa životom i 
smrću po vlastitoj volji. Ako onaj 
plamečak života, koji u njima još 
titra, žele još neko vrijeme podržati, 
povlači se smrt kao sa nekim po- 
štovanjem u pozadinu. 

Samo za korak, ali ipak. 

Nije li im pak do toga plamečka vi- 
še stalo, ne zaštićuju ga nikako od 
ledenog daha smrti, koji ga nastoji 
ugasiti. 

Zato je Blaž, videći očeve pripre- 
me, još istoga dana posjetio veleča- 
snoga u župnom dvoru i tesara škre- 
blina na kraju sela. A onda je, gu- 
tajući neku gorku slinu, za koju ni 
sam nije znao otkuda mu nepresta- 
no navire, iz ladice izvadio očeve 
opanke i pošteno ih navoštio. Ta ni- 
je mogao oca ipak odpremiti na dru- 
gi svijet bosonogog. Bila je to jedna 
od onih rijetkih i škrtih nježnosti, 
koja po koji puta takne otvrdnulo 
seljačko srce. U mješavilu vjerske 

mistike i sinovske ljubavi, predstav- 
ljao si je Blaž, kako će se otac na 
drugom svijetu ispod brka osmjeh- 
nuti i promrmljati: »Viš, viš, moj 
me Blaž itak ni na drugi svet boso- 
ga ođpravil«. 

I pri toj mu je pomisli postalo ne- 
kako toplo oko srca... 

Videći ^Blaževo šutljivo poslovanje, 
snaha je Katica skoknula do kume 
Sambolčeve i posudila si crnu mara- 
mu, jer ih je kuma, kao udovica 
imala nekoliko. Onda je oprala zdje- 
licu, u koju će doći sveta vodica sa 
grančicom za škropljenje i iz orma- 
ra izvadila svijeću, na Svijećnicu 
posvećenu, koja će svekru gorjeti 
vrh glave 

Time je kuća Skok bila u svakom 
pogledu spremna za događaj koji Ce 
bezuvjetno doći, jer šta otac kaže. 
ono i ]est. Zar se majka Jalža nije 
pred dvije godine upravo tako naglo 
u vječnost preselila? U jutro se nije 
htjela više ustati, tvrdeći da su joj 
noge uzete, premda su noge izgleda- 
le kao obično. U podne je Blaža već 

držala za svetog- Antuna, a Katicu 
za svetu Jalžabetu, svoju zaštitnicu, 
a na večer je samo zaviknula: »vu- 
žg-ete luč«... i bila je mrtva. Bilo je 
tc baš pred zimu, kad nema više ni- 
kakovih poslova, pa su ju mogli li- 
jepo ožaliti. 

A sad je proljeće. 

r ^3 a » sta se može, kad otac že- 
li... 

Velečasni je došao. 

Pred njim je išao zvonar šimun sa 
upaljenim fenjerom, a iza njega se- 
Io je poput lastavica koje .se spre- 
maju na selidbu načičkalo plot. I 
dok je velečasni kraj klečećeg Blaža 
i Katice ušao pognute glave u kuću, 
vladao je grobni muk, da se je čulo 
kako Jura u komori stenje i kašlja, 
a kako velečasni nešta umiljato go- 
vori. 

A onda je jedva čujno, na preki- 
de, progovorio Jura. 

Govorio je: 

»Ja znam, velečasni, da je ovo 
smrt. Videl sam ju fčera. Zgledi kak 
črm tič. I ne bojim se je... 

»Ja bi za ov čas još morti mogel 
smrt i protirati, ali sem si mislil, da 
zakaj bi to fčinil... 

»življenje je žmehke i vse bu žme- 
kše. Ne vidim da bi još kaj liepega 
đoživeti stigel. Gda srne z austrijan- 
skega orsaga vun zišli, mislil sem 
si, bu bolše. Pa kaj sem đočekal? 
To, da štibru vre dva lete nis fteg- 
nul plačati, da srne vsi bosi i goli, a 
lanjskoga Božića nisme imeli ni ba- 
rilca svojega vina. Mi, Skoki, ki se 
držimo za vekše gazde!« 

»Pak naj!... 

»ž : vel sem pošteno i dosti. Pak 
vezđa, gda me živlenje više ne vese- 
li, ostavljam moji hiži poštenega go- 
spodara. 

»Mojega Blaža...« 

»A ja, velešasni,... ja idem k moji 
Jalžici... da vidim...« 

U to kroz priprti ptozorčić dopre 
u korneru žamor, čulo se je, kako 
jedan zadahtani glas nešta govori, .a 
onda je selo zažagorilo. U tren se je 
oka načičkani plot ispraznio, i sve je 
i mlado i staro nagrnulo prema op- 

ćini, l^dje su nekakovi vojnici propi- 
njući zapjenjene konje, nešto vikali 
i tumačili. 

A bili su to čudni vojnici. Svi pod 
oružjem do zubi, a gologlavi, bez 
kapa. 

Jura se je pokušao na laktima ma- 
lo pridići, kako bi vidio šta se to va- 
ni događa. Jer, morala je to biti već 
vrlo velika stvar, kada je odvrnula 
selo od posljednje ispovijesti Jure 
Skoka. 

Velečasni ga je umiljato kušao po- 
tisnuti natrag na jastuk. 

»Pusti, Jura, pusti ove zemaljske 
stvari«, šaptao je blago, »šta ti je 
sada, kada si već na pragu vječnosti 
stalo, ako su uhvatili nekakvoga ta- 
ta ili su došli opet po štibru!« 

»Misli, da je tvoja štibra još sa- 
mo...« 

Nije dovršio. 

Jer se je u to neobično doba ogla- 
silo zvono sa župne crkve. A zvoni- 
lo je posve neobično, čas kao na 
»Zdravo Mariju«, čas kao na »Alle- 
luju«, a čas opet kao na vatru. 

»šima, šima, pesja capa, gdje si«, 
poče sazivati zvonara. 

Ali zvonara nije bilo. Tek se na 
otvorena vrata, držeći — kao što je 
kod svetih obreda i red — skloplje- 
ne ruke, protisnu u komoru Blaž. 
»Japa, velečasni, japa,« mucao je 
kao gutajući »veli ju da je za nas Hr- 
vate došla sloboda i da imamo sami 
kakti svoju državu. Em čujte, zvo- 
nar vre na crkvi zvoni!« 

Velečasni je sa štolom oko vrata 
izletio iz komore i nadvio ruke nad 
oči da bolje vidi. 

»Sloboda, Blaž, veliš da je došla 
sloboda? Da to nije laž kao i sve 
drugo. Tko veli da je sloboda?« 

»Pa glečte, velečasni, povrnuli su 
se naši. Nacek Palčević, Vid Strelec 
i Ivek Koprivnjak. Vsi veliju da ne- 
ma već tabora i da je naša sloboda... 

»Sloboda«... jeknulo je nešto od 
kućnih vrata. 

»Slo-bo-da«... 

I na vratima se u gaćama i ne- 
djeljnoj košulji pojavi Jura Skok, 

odupirući se drhtavim rukama o 
vratnice. 

»Blaž, Blaž, kaj je istina, da je 
došla naša sloboda,« upita škiljeći 
na Blaža. 

»Je, japa, vsi to veliju i vre zvo- 
na zvoni ju«... 

Tada se koštani lik Jure Skoka 
stade polako uspravljati i on pusti 
vratnice. S početka još teturajući, a 
onda sve čvršće i čvršće pođe spram 
njih. Ogromna volja urezala mu je 
oko čvrsto stisnutih ustnica duboke 
brazde, dok mu je žutim licem sve 
jače i jače proplanjivala krv, a mut- 
ne se oči opet počele svijetliti živo- 
tom. 

Onda se na jednoć raztegnu, da su 
sve kosti praštale i reče svečano i 
čvrsto, sada već svojim običnim ja- 
kim glasom: 

»Onda, onda, nečem još vmreti. 
Ni za to sad cajt gda je došlo ono, 
kaj sem cijel ega živlenja čakal.« 

I kao da je već posve zaboravio 
da ima izvršiti svoju posljednju ia- 

povijest, prignuo se je, i podigavši 
odbačenu lulu, pripali ju na zvonare- 
vom fenjeru. 

U taj je čas sa krova, kuće Skok 
lijenim i nečujnim lepetom' odletjela 
neka crna ptica... 


ZABLUDA 


I 


Predvorje velebanke. 

Crne mramorne stepenice otmjeno 
se izdižu pod grimiznim sagom. S 
obih strana, na svakoj drugoj stepe- 
nici poredan je šimšir, usađen u ve>- 
like, zeleno oličene krčage. Njegove 
okrugle, vrtlarskim škarama dotje- 
rane krošnje amfiteatralno se uzdi- 
žu spram drugih vrata koja sa svo- 
jim bogatim, osvijetljenim okovima 
više kao da brane nego dozvoljavaju 
prolaz. 

Iza prednjih, uličnih vrata monti- 
ran je stroj koji ih otvara i zatvara. 
Čudo dvadesetog vijeka. Nekada se 
je taj stroj zvao Petar Kogoj, a bio 
je iz sela Rašljice u općini Trivaj. O 
tom se može svatko uvjeriti ako pro- 
čita požutjeli list biljegovanoga pa- 
pira koji je pred dvadeset godina u 
toj istoj zgradi predao. A nalazi se 
taj list u sobi broj 134, u ormaru P, 
fascikl XXVII. pod brojem 15.843. 

Danas je, međutim, to već sasma 

svejedno, jer on nije više Petar Ko- 
goj, nego jednostavno — Johan. A 
to zato, jer se je pretšasnik također 
zvao Johan i što su se gospoda ta- 
ko bila naučila, pa im nije bilo niti 
na kraj pameti, da se na novo me 
priučavaju. 

U ostalom, šta znači ime? Ta sve- 
jedno je da li netko povikne »halo« 
ili »Johan«. Na oboje mora Petar 
Kogoj skočiti i odgovoriti sa: »zapo- 
vijedajte molim«. 

No i to se rijetko događa. 

Obično Petar-stroj stoji *— — 
pa kada se iz auta iskrcaju gospo- 
da, automatski pritisne kvaku i lje- 
vicom otvara vrata, dok u isti čas 
prinaša desnicu pozlaćenom obodu 
kape. 

Gospoda prolaze a da nisu niti pri- 
mjetila kako se ta vrata sama od 
sebe otvaraju. 

Navika... 

No danas kao da je stroj nešto 
pokvaren, pa ne služi onako kako bi 
morao. 

Zakašnjuje. 

Ne radi se tu o velikim zakašnje- 
njima. Mogu je samo pola sekunde. 
Ali ipak zakašnjuje. 

Kod rotacionog strqja u tiskari* 
zakašnjenje od pola sekunde može 
vrijediti gubitak kojeg prsta.. Mo- 
žda i gubitak službe, što je još go- 
re. A pola sekunde kod otvaranja 
vrata može također značiti gubitak 
službe. 

Ali samo pod izvjesnim okolnosti- 
ma. 

To je Petar Kogoj dobro znao, pa 
nije čudo što je problijedio kao kr- 
pa, a noge mu zadrhtale da je mo- 
rao sjesti. Jer eto, čas prije prošao 
je mimo njega glavni ravnatelj a Pe*- 
tar-stroj zakasnio je za pola sekun- 
de da otvori vrata. Glavni ravnatelj, 
naučen da se vrata pravodobno otva- 
raju, udario je vrhom goruće cigare 
u staklo te mu je pepeo uprljao či- 
tava prsa. 

Iznenađeno je pogledao Petra i 
prolazeći promrmljao: 

»Na, alzo«... 


Taj »na, alzo« bio je Petrov spas, 
jer je služio kao ventil negodovanju 
glavnog ravnatelja. No da je glavni 
ravnatelj šutio, prsnulo bi negodova- 
nje negdje u kabinetu, pa bi se nad- 
ležni prokurista, kome je više stalo 
do dobre volje glavnog ravnatelja 
nego do ičega na svijetu, oćutio mo- 
žda ponukanim da Petru povrati onaj 
žuti list papira i time ga stavi na 
ulicu. 

Shvaćajući kakvoj je pogibelji iz- 
makao, nasmiješio se je Petar je- 
dnom činovniku koji mu je, šuljajući 
se kroz vrata prišapnuo: 

»čini se, da je stari danas došao 
kraljevske volje«... 

Jest, stroj je zakašnjavao, jer je 
bio rastresen. 

Zapravo je rastresen već neka dva 
mjeseca. Upravo od početka bolesti 
njegove Ružice. 

No danas je rastresen jače nego 
ikada. 

Ima u životu razdoblja koja čovje- 
ka upravo sile da stvara kao neki 
obračun o svemu što je smjerao i 


što je polučio. Obično to izaziva neki 
•događaj, koji čovjeka sili da se ogle- 
da unatrag i načini bilancu. 

Za Petra Kogoja bio je takav do- 
gađaj bolest njegove kćeri Ružice. 

Nikako ne može zaboraviti ono ti- 
ho, nekud pritajeno kašljucanje i za- 
plašeni pogled kojim kao da se ispri- 
čava. 

Bolest je nevolja zbog koje treba 
čovjeka žaliti. Petar je naučen, da u 
svakoj nedaći, zbog prirođenog ljud- 
skog egoizma sažali prvoga sebe. 
Htio bi eto i sada učiniti ali nekako 
mu ne ide. To jest, ide, ali se s tim 
žaljenjem samoga sebe miješa ovaj 
puta još nešto što on ne razumije, 
jer do sada ništa nije osjećao. 

I opet mora Petar Kogoj da raz- 
mišlja o svemu što je bilo. Mora zbog 
onih žalosnih, ustrašenih očiju i ti- 
hog kašljucanja. 

Bože moj, po čemu je to dvoje po- 
vezano? što to jedno s drugim ima... 

I Petar misli... 

čudnovato, kako on dobro zna, od 
kojeg časa treba početi misliti. Upra- 

vo od onda, kada se je nakon poho- 
da u gradu, povratio kući na selo. 

U to mu je vrijeme htjela majka 
predati gospodarstvo i oženiti ga. 
No on se nije mogao ozbiljno primi- 
ti rada. 

Nije se mogao primiti, jer je u 
njemu vladao kaos i nemir. 

Kušao je rastresti se kod djevoja- 
ka. 

Nije išlo. 

Nastojao je smiriti se u birtijskom 
bančevanju s vršnjacima. 

Ni to nije išlo. 

Zavukao se je u sebe i nastojao u 
sebi pronaći uzrok nemiru i kaosu, 
želio je saznati, šta je ono »nešto« 
što ga muči. No »nešto« je ostalo ne- 
razjašnjeno, ali je u njemu živjelo i 
sve većma raslo. 

Onda se je otputio u grad, da tamo 
to »nešto« potraži. 

I tamo je našao. 

Bio je to grad sam. 

Ne možda ljudi, kuće, trgovi, svjet- 
lost, već neka simfonija svega toga. 
On ju je čuo kako ključa i živi, ka- 


92 


ko ga prozirnije i osvaja. U toj sim- 
foniji htio je on biti jedan akord. 
Jedan glas. Svejedno, kakav, samo 
da ie glas. Među stotinama hiljada 
naći će i on svoje mjesto. I to ne po- 
sljednje, jer on je zdrav i snažan 
čovjek... 

Kakovim je razlozima sklonuo 
majku da proda gospodarstvo i sli- 
jedi ga u grad, to on danas već ne 
zna. Biti će da je najviši razlog bila 
majčina ljubav koja se je pokorila 
želji svoga jedinca. 

I onda se je kolo počelo okretati. 

Neuspjeh za neuspjehom konačno 
ga je uvjerio, da u velegradskoj sim- 
foniji ne može biti samostalan, već 
da samo može pojačati neki već po- 
stojeći glas. I to ne onaj koji on ho- 
će, već onaj kojemu odgovara. Jer 
inače postaje disonantan, a disonance 
se izbacuju iz simfonije. 

Mjesto da simfoniju sluša, on ju je 
nekome ili nečemu nevidljivom mo- 
rao svirati i to kao bijedni bezlični 
glas. Mjesto da bude gospoda? kao 
što je bio do sada, morao je služiti 

drugomu, u nepreglednoj falangi slu- 
žitelja. 

I bio je sretan, kada mu je i to 
uspjelo. 

Nakon dugog glavinjanja i traže- 
nja našao je konačno ovu službu 
stroja, koja je za njega upravo zna- 
čila konac. I u tom, što je to za nje- 
ga značilo konac, ležala je tragedija 
čitavog mu daljnjeg života. Jer nje- 
gova žena, rođena građanka, u taj 
isti čas smireno je odahnula i poda- 
la se užitku života koji je za nju 
značio istom početak. Kroz pokolje- 
nja tlačeno i potiskivano, njezino je 
osjećanje bilo uvjereno da upravo u 
taj red spadaju, gdje su se nalazili. 
I u tim suprotnostima shvaćanja bio 
je razlog međusobnom nerazumijeva- 
nju i trzavicama. 

U takvoj se atmosferi rodila Ru- 
žica. 

Njezin porođaj uskrisio je opet sve 
Petrove snage. Jer sve ono šta nije 
mogao on, morati će polučiti njegovo 
dijete. Smiješno je bilo pomišljati da- 
je njegov život promašen. Ta on je 

■stvorio preduvjete, a to je neobično 
važno. 

Kao što škrtac broji i slaže svoje 
škude, tako je Petar brojao Ružičine 
školske svjedodžbe, čitajući ih uvijek 
trnova, mogao se je Petar Kogoj ui- 
stinu ponositi. No uz taj ponos umje- 
šalo se je i neko izvjesno žaljenje 
samoga sebe. Jer on si je kroz ško- 
lovanje svoje kćeri naknadno uobra- 
zio, da je to bio zapravo glavni ne- 
svjesni uzrok njegovom dolasku u 
grad. 

A u tom je nalazio opravdanje sa- 
moga sebe. Ispadao je žrtvom, koju 
uza sav uspjeh treba sažaljevati. 

I eto, sad opet ta bolest. 

Možda bolest i nije tako zla. Si- 
gurno nije. No već su eto dva mjese- 
ca izgubljena i Petar sa strahom 
dvoji, da li će ove godine i opet mo- 
ći u ormar spremiti jedan biljegova- 
ni list papira, koji će značiti korak 
dalje. 

No mora biti. Sve će on za to žr- 
tvovati, jer je on sam to zasnovao i 
jer je tako dobro. 

U taj čas je Petar Kogoj bio ne- 
izmjerno gord na samoga sebe. 

Stroj ne može misliti, a ako misli 
onda nije stroj. Ako pak nije stroj, 
onda nema službe. 

Pa kako se služba stroja uopće i 
može vršiti sijedeći, u mislima za- 
duben ? Onda se ne vidi, a to je stra- 
šno. 

Petar nije vidio. Nije opazio. 

Bože svemogući, eto, pod nogama 
mu se sigurno trese zemlja, jer ne- 
sigurno stoji. Pred očima mu plamti 
neki krvavi oganj i on se ljulja od 
prepasti. 

Jer — kao da su iz zemlje iznikli, 
pred njim su opet stajali glavni rav- 
natelj i prvi prokurista. 

I to upravo onaj prokurista kojemu 
•je više stalo do dobre volje glavnog 
ravnatelja nego do ičega na svijetu. 

Glavni je ravnatelj začuđeno po- 
gledao Petra, a onda prvog prokuri- 
stu. Zapravo i nije gledao Petra, već 
nekuda kroz njega, kao da ga ne 
primjećuje. 

»Pijan?« upita neodređe- 

no, držeći usnama cigaru. 

I onda — oh užaca! 

Pruži ruku i - — sam si otvori vra- 
ta... 

Prvi prokurista skoro je proplakao 
od sramote, a pogled koji je Petru 
dobacio, značio je otkaz... 

Klecavih koljena spuštao se je Pe- 
tar Kogoj niz zavojite stepenice u 
podzemlje. 

Prošao je mimo skladišta ugljena 
i centralne ložione, pa zakrenuo na 
desno gdje je pod žicom opletenom 
žaruljom nad vratima, visio natpis: 
pazikuća. 

Iz kuhinje ga je poklopio val pare 
i miris luka. Ušao je u sobu, gdje ga 
dočeka bojažljivo kašljucanje. 

»Ja učim, tata«, šapnu djevojčica 
s kreveta i pokaže na razbacane knji- 
ge oko sebe. 

»Uči samo dijete«, prošapta Petar 
skupivši svu snagu. »Vidiš kako se 
Ja mučim samo da tebi bolje bude. 
Za tvoj lijep i dobar život«. 

»Lijepi život«... prošapta djevojči- 
ca. »Znaš li ti, tata, koji je život li- 
jep?« 


Petar nje znao odgovoriti. Za ču- 
do, on eto svom snagom za njim te- 
ži, a nije ga znao opisati. Niti je- 
dnom jedinom riječi! 

A s kreveta je šaputalo djevojče 
više za sebe nego za njega: 

»Ležati na pokošenoj travi i gle- 
dati u modro nebo. To mora biti naj- 
ljepše. Jer nad mnom bi onda bilo 
sunce, a oko mene sve zeleno. Miri- 
sala bi livada i sijeno... i cvijeće... t 
sve... a ja bi to sve udisala... ah...« 

U Petru Kogoju pojavi se osjećaj 
velike bijede. Nešto se je srušilo. 
Zar je gradio kuću, pa mu se je sru- 
šila? Ali ne! 

Smijati se mora, smijati... 

I plakati. 

Smijati nad sobom. A plakati? 

Nad kim? 

Nad Ružicom? 

Petar je u dubini duše volio svoje 
dijete. Dao bi mu sve što želi. 

A eto, tu njezinu najvišu želju 
mogao je nekad ispuniti. 

M-o-g-a-o! 

A danas?... 

u suzama. Kada to nije pomagalo, 
kleknula je i pred glavnog ravnate- 
lja i suzama orosila parkete. 

Posljedica je bila da je taj »maga- 
rac Johan« za ovaj put ostao u slu- 
žbi. 

Kako je rekao jedan činovnik, 
imao je Petar sreću, što je glavni 
ravnatelj bio onaj dan kraljevske 
volje. 

No unatoč toj sreći nije se nikada 
više nasmiješio, pa dapače niti on- 
da, kada mu je za đvadesetgodišnju 
službu prvi prokurista uručio po- 
hvalni dekret, a glavni ravnatelj de- 
set cigara. 


ZA ČETVRTINU KRAVE 
* POLOVINU PODRUMA 


Miso Bzik, nazvan Futač, prona- 
šao je jednoga zimskoga dana po- 
trebnim f da se na podu prešnice is- 
pruži koliko je dug i širok, da pre- 
vrne oči i prestane disatL 

Mrtvozomik, dozvan od razumnih 
ukućana, iskrenuo mu je vjeđe, 
osluhnuo srce i opipao već ukočenu 
mišicu, pa je onda u dubokoj tišini 
čitljivo isp ; sao na ceduljcu, da je 
Miško Bzik Futač mrtav i savjeto- 
vao ukućane da se spreme za po- 
greb. 

Za dva dana ležao je tako pokoj- 
ni Miško, popraćen blagoslovom ve- 
lečasnoga gospodina kapelana, u 
utrobi one zemlje, na koju je kroz 
šezdeset godina pijuckao bagoš, i 
proklinjao joj u časovima međusob- 
ne borbe i oca i mater. U njezinom 
je naručju snivao o sušama i popla- 
vama, o ledu i filokseri, o ispucanim, 
tvrdim brazdama i zelenim kaljuža- 
ma. Moguće je tu zemlju, s kojom 

je kroz čitav život bio srastao, poči- 
njao sada i shvaćati, pa se je s njom 
i izmirio. Moglo bi se to zaključiti po 
onoj gustoj travi, kojom mu je zem- 
lja grob iskitila, kao da ga posve 
za sebe svojata. 

Sigurno je Miško Bzik bio smiren, 
jer j e — konačno — ostavio svojoj 
djeci ono, što su njemu ostavili nje- 
govi roditelji. Pa kada ovi nisu bili 
posramljeni nad ostavinom, akoprem 
su žvjeli u boljim vremenima, otku- 
da bi se stidio Miško, koji je uvijek 
živio kao na vulkanu. 

No njegov božji blagoslov, koji je 
iza smrti u obliku dvaju sinova i dvi- 
ju kćeri u ovoj suznoj dolini ostavio, 
nije dijelio tu njegovu posmrtnu bez- 
brižnost. što više, — hodočasteći od 
< pčune do porezne uprave, pa od ko- 
tara do katastra, konstatirao je naj- 
stariji sin, Juro Bzik-Futač, da po- 
kojni otac Miško nije uopće bio grun- 
tovni vlasnik svoje zemlje, već da je 
po knjigama to još uvijek Imre 
Besziik, koji se je kao kaplar za vri- 
jeme Marije Terezije istaknuo i na 

imanju grofa Keglevicha dobio u slo- 
bodnu vlasnost jedan dio današnje 
njihove zemlje. 

^ tomu su temelju prirasli kasni- 
je pojedini dijelovi ostavine neke 
Katarine Pajto, pa štefa Kosijera i 
Blaža Brente, no svi su ti pokojnici 
u »grumpuhu« još uvijek sa svima 
noktima držali svoju zemlju i fungi- 
rali kao knjižni vlasnici, jer ni jedan 
od Miškovih pređa, a ni on sam, ni- 
su htjeli zagristi u kiselu jabuku raz- 
nih razvrgnuća zajednice, prijenosnih 
taksa i ostalih fiškalskih mudrolija, 
držeći se razborito staroga seljačko- 
ga pravila, da je vlasnik zemlje onaj, 
koji je pristankom i znanjem sela 
kao svoju obraduje, a ako bi se na- 
šao netko, tko bi to osporio, tomu se 
motikom otvori u glavi toliki otvor, 
koliko je potrebno da mu u nju uđe 
potrebna količina uvjerenja o faktič- 
nom stanju stvari. 

I tako su nasljednici Miška Bzika, 
protivno njegovom posmrtnom uvje- 
renju došli do zaključka, da im je ro- 

ditelj ostavio kaos, iz kojega će biti 
teško izaći. 

Da su Miškovi nasljednici bili pa- 
metniji, oni ne bi svome vrijednome 
ocu nanašali toliku nepravdu. Da su 
se malo bolje zamisVli, došli bi do 
uvjerenja, da je i sam Miško bio iza 
svojih roditelja ostavljen u jednakom 
kaosu. Shvatili bi, da je i on sigur- 
no u prvo vrijeme, baš kao i oni, obi- 
lazio i općinu, i porez, i katastar i 
sve one ostale nepoznanice, s kojima 
se na jednoć mora računati. 

No premda to oni na žalost nisu 
shvatili, pa su se pokojnika sjećali 
prilično nelijepim riječima, učinili 
su ipak po željeznoj logici seljačkog 
umovanja ono isto, što je učinio J 
Miško: ostavili su i općinu i porez i 
katastar, neka pišu što misle i hoće, 
a oni će se među sobom sporazumje- 
ti i razdijeliti si očevinu po pravu 4 
pravici. 

Tako je i bilo. 

No život je zamršen, i sve zamr- 
šeniji. — Lahko je bilo njihovu ocu 
i djedu, koji su bili jedinci. Tu se je 

lahko dijelilo, kad je i onako sve u 
jednoj ruci ostalo. Ali hvala Božjem 
blagoslovu, koji je pratio pokojnog 
Miška, njih je bilo najednoč četvero, 
pa akoprem je brojka četiri na oko 
vrlo jednostavna i za podlogu diobe 
sposobna, to se je ipak pokazalo, da 
život stvara i takove oblike, kojima 
je dioba, makar i putem najsimpa- 
tičnije brojke, prava smrt. 

I tako se dogodilo, da je bratska 
dioba zapela kod krave šarke, koja 
po zakonu .samoodržanja nije imala 
nikakova smisla bilo za kakovu dio- 
bu, a njezino su mišljenje jednogla- 
sno dijelili i nasljednici Miška Bzika. 

No ne kaže se badava, da je život 
najbolji učitelj. Situacija, u koju su 
braća šarkinim slučajem bili postav- 
Ijeni, poslužila im je da shvate ono, 
što inače nikada ne bi tako zorno 
shvatili, a to je pojam ekvivalenta. 
Nisu oni, doduše, niti sada znali, 
da se zapravo služe tim pojmom. Ali 
je ipak Juro Bzik, kao najstariji od 
braće, dao bratu Petru u ime ekvi- 
valenta za njegovu četvrtinu krave 

jednu staru konjsku ormu, a sestri 
Kati odstupio je staru crvljivu uru, 
škrinju za odijelo i mutno ogledalo. 
Kako više ničega nije bilo što bi Ju- 
ro u ime ekvivalenta htio odstupiti, 
ostala je još u pitanju idealna četvr- 
tina šarke, koja bi po pravu i zako- 
nu pripadala sestri Janici, koja 3® 
kao udovica već od prije stanovala u 

klijeti. . 

Dugo su se braća mučila mis^u, 
kako bi se to teško pitanje riješilo, 
no sve badava. Jer vidljivih i opip- 
ljivih predmeta za diobu nije više bi- 
lo premda je Pero šaputao nešto se- 
stri Kati o nekom parilu za rubl 3 e i 
novim očevim opancima, koji su^ ču- 
desnim načinom nestali. Jurina žena 
Jalža, tvrdila je, doduše, pod svim 
najsvetijim prisegama, da je te pred- 
mete pokojni otac već za života po- 
trošio. Ali su ostali dobro prali, da 
to ne stoji, pa se pokojnik ni u smrt- 
nom času nije tim stvarima služio, 
jer u parilu ga nisu pokopali, vec 
u lijesu, a svi su dobro vidjeli, da na 
nogama nije imao opanke, već pa- 
pirnate papuče. 

No — nema, pa nema. 

Bratska mudrost je bila iscrpljena, 
a p tanje šarkine četvrtine otvoreno. 

I sada se je opet pokazalo, da je 
žena domišljatija od muškarca. Nje- 
zine se misli ne zadržavaju samo na 
grubim, opipljivim predmetima, već 
se znadu zanijeti i u nestvarni svi- 
jet, i tamo se snaći kao kod kuće. 

Sišavši naime sa klijeti, predložila 
je jednoga dana Janica bratu Juri, 
da joj u ime odštete za onu četvrti- 
nu krave odstupi pravo koje je od 
davnina imao na uporabu polovine 
podruma u njezinoj klijeti. 

Juro je u dvorištu popravljao ru- 
do. Na Janičine prijedloge nije rekao 
ni da niti ne, samo je oštro isplju- 
nuo bagoš. Tko ga je tako dobro po- 
znavao kao Janica, znao je, da nika- 
da nije bio baš razgovorljiv. Pa ka- 
da se uzme u obzir, da je upravo u 
tom času ispljunuo bagoš, moglo se 
je to uz malo dobre volje smatrati 
odobravanjem i pristankom. 

I tako se je Janica vratila u klijet, 
uvjerena, da je podrum samo njezin. 


a šarka konačno u svim svojim če- 
tvrtinama sjedinjena. 

Zato se za tu stvar nije uopće vi- 
še brinula... 

Kada bi život bio tako jednosta- 
van, kao što si je to Janica predstav- 
ljala, onda ne bi bio niti za pol ta- 
ko zanimljiv kao što zapravo jest. 
Ali on obiluje promjenama, koje ga 
čine šarenim i uvijek novim, a te 
promjene stvaraju iznenađenja, koja 
su više puta radosna, no u većini 
slučajeva podmukla i svirepa. 

O tomu se je Janica uvjerila, ka- 
da se je jedne večeri vratila s polja 
u klijet i u lijevoj polovini svoga po- 
druma našla brižno pohranjeni 
krumpir brata Jure. 

Ima situacija, u kojima se čovjeku 
čini da ga je netko cjepanicom uda- 
rio po glavi. Pred očima iskrsnu mu- 
nje, a u ušima zatutnje potmuli gro- 
movi. U takovim se slučajevima mo- 
ra naći odušak, jer je inače čovjek 
izgubljen. Osjetivši na zatiljku ta- 
kovu imaginarnu cjepanicu, zaletila 

se je Janica niz brijeg, ravno do Ju- 
rine kuće. 

Jure se je upravo iz kopanje pred 
zdencem prao. Lice mu je bilo mir- 
no i bezazleno, a kretnje kao uvijek 
promišljene i odmjerene. Uopće je 
pružao dojam pravednog osjećanja 1 
smirene duše. 

»Juro, Juro«, povika Janica već od 
vrata, »kaj si z mene fčinil, strela 
Božja u te vuđrela!« 

Juro je miroljubivo zagrgotao pod 
mlazom hladne vode i onda štrcnuo 
vodu kao kit. 

»A jel’ se n'smo pogodili, da bu 
podrum samo moj i Božji, a zato 
sem ti odstupila moj frtal kravo«, 
navaljivala je dalje Janica. 

Pod novim mlazom vode zadahtao 
je Juro ko sipljivi konj, a onda se je 
bučno rukom useknuo i oštro isplju- 
nuo. 

»No opri več jenput gubec i poveđ 
nekaj, galženjak prokleti«, drhtala 
je Janica, »Poveđ mi, če imaš lica, 
da se nismo pogodili!« 

Cijeđeći si vodu iz kose, odvratio 
je Juro kratko i odsječeno: 

»Ja nis na nikaj pristal«. 

»Tak!« zagrmi Janica. »Sad znam 
sve. I ti se ne bojiš, da te Mati Bo- 
žja gleda takovoga gada, koji mene 
sirotu tak robiš! O Juro, Juro, gde ti 
je duša?« 

I brižnu u plač. 

A onda se opet razbjesni. 

»Sve bum zhitala, da znaš! Sve 
bum zhitala iz moje pivnice i naj ti 
cucki sve razvlečeju. Mene ni briga!« 

»To ti ne buš včinila«, oglasi se 
Juro odlučno. 

»Bum i tri put bum«, udari Jani- 
ca rukom o ruku, zadovoljna, da ga 
je konačno ubola u osjetljivo mjesto. 

»I da znaš Juro, sad mam idem i 
sve ti zhičem vun«. 

I kao bog osvete zaleti se iz dvo- 
rišta i odjuri na brijeg... 

Prvi je Juri javio katastrofu nje- 
jovog krumpira Vid Belčev, kada je 
drugi dan doveo u selo konja potki- 
vati. 

Juro je šutio. Drugi mu je donio 
mračne vijesti Ivek živičnjak, nose- 
" ći kao corpus đelicti pun naramak 
krumpira. 

Juro je šutke prelomio glogov ko- 
lac, koji je upravo u plot zabijao. 

Treća je bila Mara Jandrokova, 
koja mu je na dušak ispričala, da su 
Cigani već napunili puna kola njego- 
vog krumpira i odvezli cestom. 

Juri se je smrklo pred očima. Nje- 
gov krumpir da jedu Cigani! Mogao 
je izgnjet! Mogli su ga psi razvući! 
Ali da se cigani s njim hrane, to... 
to... 

Maši se motike, tog najpotrebni- 
jeg rekvizita za ovakove slučajeve, 
da se zaputi na brijeg. No u to mu 
žena, koja je sve promatrala iskoči 
iz kuće i istrgnu mu motiku iz ru- 
ke. 

»Kam si se zaputil z tom moti- 
kom, vrag bedasti! Je li hoćeš za- 
treti sebe i mene za volju one co- 
prnice s brega!« 

»Puščaj me, žena«, namršti se Ju- 
ro, »ja moram gledeti za mojim!« 

»Gleđi ti z očmi, a ne z motikom«, 
odluči mudra žena i baci motiku u 
štalu. »A zakaj su onda sud i fiška- 
li, če buš ti z motikom pravdu is- 
kal«, zaključi uvjerljivo i ugura 
Juru u kuću. 

Tako se je dogodilo, da je advo- 
kat Dr. Ignjatije Pešut uzeo u ruke 
stvar smetan ja posjeda na tužbu Ju- 
re Bzika-Futača, proti Jani Vureš, 
rođenoj Bzik-Futač, a advokat Dr. 
Oskar Rosenberg tužbu Jane Vureš, 
rođene Bzik-Futač, proti Juri Bzik- 
Futaču zbog neizvršene pogodbe, pri- 
jevare i po život opasne prijetnje. 

Ročišta. 

Rasprave. 

Takse. 

Predujmovi advokatima 

Utoci. 

Takse. 

Predujmovi advokatima. 

Prizivi. 

Takse. Predujmovi advokatima. 

Obnove postupka, takse, preduj- 
movi... 

Juro je prodao šarku i konja, a 

Janica jedno jutro zemlje. 

Juro je prodao svinje i pol vino- 
grada, a Janica drugo jutro zemlje 
2 livadu. 

Na koncu je Juro otišao u banku i 
opteretio ostatak zajmom, a Janica 
prodala ostatak oranice. 

A parnica je još uvijek trajala i ad- 
vokati svoje klijente najpripravnije 
zastupali, upozorujući na uspjehe, 
koje su polučili. 

Konačno Juro smalaksa. Kamati 
ga pritisnuli, nerodica ubila. 

Janica je također već sve prodala 
osim vinograda, a i taj je bio opte- 
rećen. 

Odoše advokatima da obustave 
parbu. 

»Zašto?« pitaju advokati. 

»Zato, jer više ne možemo«, od- 
vraćaju iscrpljeni suparnici. 

»Onda nas isplatite, pa mirna Bo- 
sna«, kažu advokati. 

»Niti to ne možemo«, uzdišu Juro 
i Janica. 

Advokati se sastadoše u kavani. 

»Prekrasan je pogled s one klije- 
ti«, veli Dr. Pešut. »Sagraditi wee- 
kenđ house u onoj božjoj prirodi, bio 
bi pravi sanatorij za odmor«. 

»A Jurina zemlja je odlična«, đo- 
metnu Dr. Rosenberg. »Imam nalog 
od jednog klijenta, da se ogledam za 
podesnim objektom«. 

Stvar je bila uređena. 

Jedno ročište. 

Ovrha i dražba. 

Uvađanje u posjed. 

Sve je bilo gotovo za mjesec dana. 


Na Janičinom brijegu stoji danas 
prekrasna weekend kućica Dra Pe- 
šuta. Vinograd je izrigolan i zasađen 
plemenitom lozom. A u dolini pod 
brijegom leži posjed Arona Krame- 
*a. Ima dućan i gostionu i veliki 
nambar, u koji slaže žito od dužnika, 
da ga u pravo vrijeme proda sa su- 
viškom. 

I tako je svršila parnica Jure 
Bzik-Futača i Janice Vureš, rođene 
Rzik-Futač, za četvrtinu krave i po- 
lovinu podruma u klijeti... 

Na visokoj vlati sunčao se je cvt> 
čak, a kada se je Eva pomaknula, 
preplašeno je poskočio i uletio joj 
ravno u šaku. 

»Cvrčak, cvrčak!« zasmija se Eva 
motreći Ivana sjajnim očima. Veli- 
ka njezina radost ušla je u sunčani 
pram i s njim skupa u njegovu dušu. 
Odnekud iz trave mirisao je bosiljak, 
a sniježno bijele tratinčice udivljeno 
su svojim žutim očima promatrale 
ševu koja je kliktala u azuru. 

»Zašto si se toliko obradovala 
cvrčku, upita Ivan budeći se iz opoj- 
nosti. 

»Zašto? 

Mala se je stisnuta šaka približila 
radosnim očima, a onda se je kao 
stidljivo spustila u krilo. Otkrenuvši 
se od Ivana, prošapta Eva: 

»Cvrčak je čuvar kućnog ognjišta, 
kraj kojega sjedi dvoje sretnih lju- 
di. U tišini njihove sreće svira im on 
vječnu pjesmu o domu, o miru, lju- 

bavi i spokojstvu. Grd je je sreća, ta- 
mo je i cvrčak«. 

Zrakom je bučno proletjela zlatna 
mara. Njezina zlatno modra krila 
ljeskala su se o suncu. Vjetrom od 
nekud zanesena, dostojanstveno je 
nad njima plovila sjemenka maslač- 
ka, oboružana svojim bizarnim pa- 
dobranom. 

Ivan se je podigao na lakat i sna- 
tri vo promatrao Evinu, kao pod sre- 
ćom pognutu glavu. 

»I zato si se obradovala cvrčku?« 
prošapta mekano 

Možda je to samo zašumjela tra- 
va, šušnuo gušter ili se pod pokre- 
tom krtice negdje odronio grumečak 
zemlje. 

Možda. 

No Ivanu se je pričinilo, kao da je 
to Eva šanula: 

»Da« 

Ta jedva naslućena riječ učini, 
da se je nebo spustilo do zemlje. 
Svemirski je vihor zatalasao i po- 
meo sve, i travu i zlatnu maru, i 
ševu i maslačak, te na svijetu osta- 

doše samo. njih troje: Eva, Ivan i 
cvrčak u Evinoj šaki 

Tišina nastade u njima i oko njih, 
od koje Ivanovu dušu prožme sveta 
jeza. Na nekom nevidljivom žrtve- 
niku kao da je stajala Evina slika, 
a pred njom je u kandilu plamsala 
njegova ljubav kao vječni plamen, 
koji svetište osvjetljuje, ali ga ne 
dotiče 


Tada najednoč u svetost ove tišine 
pade krik. Na rubu blize šume na 
tren se pojaviše likovi muškarca i 
žene. Ona odbijajući ga tobože vje- 
štačkim prenemaganjem, podjedno 
ga je jarila grlenim krikovima, dok 
se je on drhčući trudio skršiti na- 
mješteni preludij. Tek u trenu pade 
krik i — nestade ga. 

No u Ivanovim je ušima i dalje 
ječao onaj grleni krik, uvlačeći mu 
se u dušu i u stisnuto grlo koje je 
gorjelo i drhtalo pod udarcima srca. 
Ogledao se je na Evu, i pri tom, na- 
jednoč pomislio, da li bi i ona mo- 
ral 


gla kriknuti takovim grjenim kri- 
kom koji tako pali — 

pali — 

Da li bi i ona mogla 

Bi, ne bi bi 

I kako bi istom taj kr'k palio* 
kada bi njime kriknula Eva! 

Ah ne! 

Da, da, da! 

Jer taj krik već viče njegovim ži- 
lama i traži odaziv. A odaziv je mo- 
žda tako blizu! 

Možda 

Taj »možda« zasjeni Ivanovu svi- 
jest kao plameni oblak. 

Kao olovo teški mirisi pritisnuše 
zemlju uvlačeći mu se u mozak, plu- 
ća i krv. Snaga čitavog svemira kao 
da se je sjedinila u jednom jedinom 
času i jednoj jedinoj želji, iza koje 
neka dođe — šta dođe. 

»Ivane! Ah Bože,. Ivane! što ti« 

stenjala je Eva, očajno se 

opirući rukama o Ivanova prsa. 

No grleni je krik još uv'jek bio 
negdje u zraku, i jecao u Ivanovim 
ušima. 

Grleni krik triumfa u namještenom 
porazu 

Pa svejedno. Makar on i ne dola- 
zio od Eve, ali bio je tu. 

Kao bezlični zov drijemovnom na- 
gonu — 

»Ivane«, kao da je netko negdje 
žalosno đahnuo, a pri tom je nešto 
caknulo kao da se je slomila cvjet- 
na čaška 

Negdje iz praznine đolepršao je 
do njih šareni leptir, kaćiperski se 
previ ja jući u snopu sunčanih zraka 

A onda se je nebo opet odijelilo 
od zemlje i sve se je vratilo na svoje 
mjesto. I livada i šuma, zlatna mara 
i krtica, sunce i ševa. I sve je opet 
bilo jedno u biti, svrsi h funkciji: je- 
dno jedinstveno, prekrasno Božje ju- 
tro, prožeto tihom srećom. 

Samo Ivan i Eva nisu više bili 
uključeni u to jedinstvo. Ležeći svaki 
zasebice u mirisnoj travi drhtali su 
kao od neke prepasti i boli. 

A između njih, sa nogama kao na 
optužbu uzdignutim, ležao je mrtvi, 
zgaženi cvrčak 



SADRŽAJ: 


Teži slučaj 7 

Nikola 37 

J agica gg 

Posljednja ispovijest Jure Skoka 73 
Zabluda g5 

Za četvrtinu krave i polovinu 
podruma 

Cvrčak 117 

